cyanic-selkie/wikianc huggingface dataset:
മൻസൂർ നുഅ്മാനി
1927 ൽ ദാറുൽ ഉലൂം ദിയോബന്ദിൽ നിന്ന് ബിരുദം നേടിയ മൻസൂർ അവിടെത്തന്നെ അൻവർ ഷാ കശ്മീരിയുടെ കീഴിൽ ഹദീസ് പഠിച്ചു. ദാറുൽ ഉലൂം നദ്വത്തുൽ ഉലമയിൽ നാല് വർഷം ഷെയ്ഖ് അൽ ഹദീസ് പദവി വഹിച്ച അദ്ദേഹം അബുൽ ഹസൻ അലി നദ്വിയുടെ അടുത്ത അനുയായിയായിരുന്നു. 1941 ൽ ജമാഅത്തെ ഇസ്ലാമിയുടെ സ്ഥാപകാംഗമായ അദ്ദേഹം സംഘടനയുടെ ഡെപ്യൂട്ടി അമീറായി തിരഞ്ഞെടുക്കപ്പെട്ടു. എന്നാലും 1942 ൽ അഭിപ്രായവ്യത്യാസത്തെത്തുടർന്ന് അദ്ദേഹം സംഘടനയിൽ നിന്ന് ഒരു സംഘത്തോടൊപ്പം രാജിവെച്ചു.
അവലംബം
വർഗ്ഗം:1905-ൽ ജനിച്ചവർ വർഗ്ഗം:1997-ൽ മരിച്ചവർ
ലവിന്യ ഫൊണ്ടാന
ഇറ്റലിയിലെ ബൊളോണയിൽ ജനിച്ച ചിത്രകാരിയായിരുന്നു ലവിന്യ ഫൊണ്ടാന .(ഓഗസ്റ്റ് 24, 1552 – ഓഗസ്റ്റ്11, 1614). പുരുഷന്മാർ മാത്രം വ്യാപരിച്ചിരുന്ന ചിത്രകലാരംഗത്ത് തന്റേതായ വ്യക്തിമുദ്ര പതിപ്പിച്ച വനിതയുമായിരുന്നു. സ്ത്രീ ശരീരങ്ങളുടെ നഗ്നത ചിത്രങ്ങളിൽ ആവാഹിച്ച ആദ്യ വനിതാ ചിത്രകാരിയുമാണ് ലവിന്യ. 13 അംഗങ്ങൾ അടങ്ങിയ കുടുംബത്തിന്റെ ആശ്രയവുമായിരുന്ന ലവിന്യയ്ക്ക് പോപ്പ് ഗ്രിഗറി പതിമൂന്നാമനിൽ നിന്നാണ് ചിത്രങ്ങൾ വരയ്ക്കുന്നതിനുള്ള ആദ്യ കരാർ ലഭിയ്ക്കുന്നത്. ചിത്രങ്ങളിലെ വസ്ത്രധാരണത്തിന്റെ സൂക്ഷ്മതയും വിശദാംശങ്ങളും അവരുടെ ചിത്രങ്ങളുടെ പ്രത്യേകതയാണ്.
അവലംബം
വർഗ്ഗം:ഇറ്റാലിയൻ ചിത്രകാരന്മാർ
പ്രാഗ് മഹൽ
ഇറ്റാലിയൻ-ഗോഥിക് ശൈലിയിൽ പത്തൊമ്പതാം നൂറ്റാണ്ടിൽ നിർമ്മിക്കപ്പെട്ട ഗുജറാത്തിലെ കൊട്ടാരമാണ് പ്രാഗ് മഹൽ. റാവു പ്രാഗ്മാൽജി ll എന്ന കച്ചിലെ രാജാവ് പണി കഴിപ്പിച്ചത് കൊണ്ടാണ് കൊട്ടാരത്തിന് ഈ പേര് വന്നത്.
ചരിത്രം
ഇറ്റാലിയൻ-ഗോഥിക് ശൈലിയിൽ കേണൽ ഹെന്റരി സെയിന്റ് വിൽക്കിൻസ് എന്ന വാസ്തു ശില്പി ആണ് ഈ കൊട്ടാരം രൂപകല്പ്ന ചെയ്തത്. ഇറ്റലിയിൽ നിന്നു വരെ നിരവധി തച്ചന്മാരെ കൊണ്ട് വന്നു പണികഴിപ്പിച്ച പ്രാഗ് മഹൽ നിർമ്മിക്കാൻ സ്വർണ്ണനാണയങ്ങളായിരുന്നു അവർക്കു വേതനമായി നല്കിയിരുന്നത്. തുടർന്ന് കൊട്ടാരനിർമ്മാണത്തിൽ ഏകദേശം 3.1 മില്യൺ രൂപ ചെലവായിട്ടുണ്ട്. 1865 ൽ പണി തുടങ്ങിയെങ്കിലും 1879 ൽ പ്രാഗ്മാൽജി II ന്റെ മരണത്തെത്തുടർന്ന് ഖെൻഗാർജി മൂന്നാമൻറെ (പ്രാഗ്മാൽജി രണ്ടാമന്റെ മകൻ) ഭരണകാലത്താണ് ഇത് പൂർത്തിയായത്. കേണൽ വിൽക്കിൻസിനൊപ്പം പ്രാഗ് മഹലിന്റെ നിർമ്മാണത്തിൽ പ്രാദേശിക കച്ചി ബിൽഡർ കമ്യൂണിറ്റിയും (മിച്ചൽസ് ഓഫ് കച്ച്) ഉൾപ്പെട്ടിരുന്നു.
ശ്രദ്ധേയമായ സവിശേഷതകൾ
രാജസ്ഥാനിൽ നിന്നുള്ള മാർബിൾ, മണൽക്കല്ലുകൾ എന്നിവ ഉപയോഗിച്ചാണ് കൊട്ടാരം നിർമ്മിച്ചിരിക്കുന്നത്. മച്ചും ചുമരുകളും ഒക്കെ യൂറോപ്യൻ രീതിയിലാണ്. വിശാലമായ ദർബാർ ഹാൾ കച്ച് രാജവംശത്തിന്റെ പ്രതാപവും പ്രൗഢിയും വിളിച്ചോതുന്നു. റോമാക്കാരുടെ പോലുള്ള പ്രതിമകൾ, സ്റ്റഫ് ചെയ്ത മൃഗങ്ങൾ ഒക്കെ ഉപയോഗിച്ച് ഇവിടം അലങ്കരിച്ചിരിക്കുന്നു. കൊട്ടാര മ്യൂസിയത്തിൽ പഴയ എണ്ണമറ്റ ഓയിൽ പെയിന്റിംഗുകളുമുണ്ട്.
പ്രാഗ് മഹലിലെ മറ്റൊരാകർഷണമാണ് ബിങ് ബാംഗ് ടവർ. 1865 ൽ കൊട്ടാരത്തോടുചേർന്ന് പണികഴിപ്പിച്ച ഈ ക്ലോക്കു ടവറിൻറെ ഉയരം 150 അടിയാണ്. ഇതിനുമുകളിൽ വരെ കയറുവാനുള്ള ഗോവണിയുണ്ട്. മുകളിൽ നിന്നും നോക്കിയാൽ ബുജ്ജ് പട്ടണത്തിൻറെ ഏരിയൽ ദൃശ്യം കാണാനാകും. കൂടാതെ നഗരത്തിന്റെ നടുവിലാണ് ഈ ഉയരമുള്ള ഗോപുരം നിർമ്മിച്ചിരിക്കുന്നത്. അതിനാൽ നഗരത്തിലെ ജനങ്ങൾക്ക് ഭീമൻ ടവർ ഘടികാരത്തിൽ സമയം കാണുവാനാകും.
കൊട്ടാരത്തിനു പുറകിൽ വളരെ ആകർഷകമായി കല്ലിൽ കൊത്തിയെടുത്ത ഒരു ചെറിയ ഹിന്ദു ക്ഷേത്രമുണ്ട്.
പുനഃസ്ഥാപനം
2001 ലെ ഗുജറാത്ത് ഭൂകമ്പം കൊട്ടാരത്തെയാകെ തകർത്തു. തുടർന്ന് 2006 ൽ നടന്ന ഒരു കൊള്ളയും ഇവിടുത്തെ ഒട്ടേറെ വിലപിടിപ്പുള്ള വസ്തുക്കളെ നഷ്ടപ്പെടുത്തി. മോഷ്ടാക്കൾ ദശലക്ഷക്കണക്കിന് രൂപയുടെ ആന്റിക്കുകളും മറ്റു വസ്തുക്കളും കൊട്ടാരത്തിൽ നിന്ന് മോഷ്ടിച്ചു. അതിനെതുടർന്ന് കൊട്ടാരം അതിൻറെ പ്രൗഡി ക്ഷയിച്ച് ഒറ്റപ്പെട്ടനിലയിലായിരുന്നു. പിന്നീട് അമിതാഭ് ബച്ചൻ കൊട്ടാരത്തിന്റെ പുനരുദ്ധാരണത്തിന് താത്പര്യമെടുത്തതിനെ തുടർന്ന് കൊട്ടാരവും ഗോപുരവും പുനർനിർമ്മിക്കപ്പെട്ടു. സന്ദർശകർക്ക് ഇപ്പോൾ പ്രധാന ഹാളും, ക്ലോക്ക് ടവറും കാണാൻ തുറന്നുകൊടുത്തിട്ടുണ്ട്.
അവലംബം
വർഗ്ഗം:ഗുജറാത്തിലെ കൊട്ടാരങ്ങൾ
ഹംഫ്രി ബോഗാർട്ട്
ഇതിഹാസമായി മാറിയ ഒരു അമേരിക്കൻ സിനിമാ നടനാണ് ഹംഫ്രി ബോഗാർട്ട്. എക്കാലത്തെയും ഏറ്റവും മികച്ച പുരുഷതാരമായി കരുതപ്പെടുന്നു.
അവലംബം
വർഗ്ഗം:ജീവചരിത്രം വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:1899-ൽ ജനിച്ചവർ
ഷേഖൻ മൊണാസ്റ്ററി
ഷേഖൻ മൊണാസ്റ്ററി ടിബറ്റൻ ബുദ്ധമതത്തിലെ നൈങ്മ പാരമ്പര്യത്തിൽപ്പെട്ട ആറ് പ്രാഥമിക സന്ന്യാസി മഠങ്ങളിൽ ഒന്നാണിത്. ആരംഭത്തിൽ സ്ഥിതിചെയ്തിരുന്നത് ടിബറ്റിലായിരുന്നെങ്കിലും 1950 നുശേഷം സംഭവിച്ച ചൈനീസ് കമ്മ്യൂണിസ്റ്റ് ഗവൺമെന്റിന്റെ സാംസ്കാരിക വിപ്ലവത്തിന്റെ ഫലമായി ഇത് നശിപ്പിക്കപ്പെട്ടുവെങ്കിലും 1985 -ൽ ഇത് നേപ്പാളിൽ പുനഃനിർമ്മിക്കപ്പെട്ടു. ഫ്രഞ്ച് എഴുത്തുകാരനും ബുദ്ധമതസന്ന്യാസിയുമായ മാത്യു റികാർഡ് നേപ്പാളിലുള്ള ഈ ഷേഖൻ മൊണാസ്റ്ററിയിലാണ് താമസിച്ചിരുന്നത്. ലോകത്തിലെ ഏറ്റവും സന്തോഷാവാനായ മനുഷ്യൻ എന്നാണ് അദ്ദേഹത്തെ വിശേഷിപ്പിക്കുന്നത്.
ചരിത്രം
യഥാർത്ഥ ഷേഖൻ മൊണാസ്റ്ററി ഖാമിലെ തെക്കു-പടിഞ്ഞാറ് ലങ്ട്യൂ റ്റൗൺഷിപ്പിൽ ഡ്സോഗ്ചെൻ സന്ന്യാസി മഠത്തിലേയ്ക്കുള്ള പാതയിൽ ആണ് സ്ഥിതിചെയ്യുന്നത്. ഇപ്പോൾ ഈ പ്രദേശം ചൈനയിലെ സിച്യൂാനിലെ ഗർസ് പ്രിഫെക്ച്യുറിലെ ഡെജ് കൗണ്ടിയിലാണ്. 1695--ൽ ഇത് ഷേഖൻ റബ്ജം ടെംപ് ഗ്യാൽറ്റ്സൻ ആണ് നിർമ്മിച്ചത് എങ്കിലും 1734 -ൽ ഗൗർമെ കുൻസങ് നംഗ്യാൽ ആണ് നിർമ്മിച്ചത് എന്ന വാദവും നിലവിലുണ്ട്. 18-19 നൂറ്റാണ്ടുകളുടെ സ്വാധീനം ഇതിൽ കാണാൻ കഴിയുന്നുണ്ട്. കുന്നിൻചെരുവുകളിൽ 160-ഓളം ചെറിയ വേറെയും സന്ന്യാസി മഠങ്ങൾ ഇവിടെ കാണുന്നുണ്ട്.
1980-ൽ ദിൽഗോ ഖീൻറ്സെ റിൻപോച്ചെ ധനിക പാരമ്പര്യമുള്ള യഥാർത്ഥ ഷേഖൻ മൊണാസ്റ്ററിയെ നേപ്പാളിലെ കാണ്മണ്ഡുവിലെ വലിയ ബോധനാഥ് സ്തൂപത്തിനടുത്തായി പുനഃനിർമ്മാണം നടത്തി.
ഇന്ന് ഷേഖൻ സന്യാസി മഠം
ഷേഖൻ പാരമ്പര്യത്തിന്റെ പ്രഥമസ്ഥാനം ഈ ആശ്രമം ആകുന്നു. ഷേഖൻ സന്യാസി മഠത്തിൽ 300 -ൽ അധികം സന്യാസികളുണ്ട്. സംഗീതം, നൃത്തം, പെയിന്റിംഗും ബുദ്ധമത തത്ത്വചിന്തയും ആശ്രമം പഠിപ്പിക്കുന്നു. "പ്രാഥമിക വിദ്യാലയത്തിന് അഞ്ചും പതിനാല് വയസ്സിനും ഇടയിൽ പ്രായമുള്ള കുട്ടികൾക്കുള്ള ഒരു ആധുനിക വിദ്യാഭ്യാസം" പ്രദാനം ചെയ്യുന്നു.
ഇപ്പോൾ ഡിൽഗോ ഖൈൻസെയുടെ ചെറുമകനായ ഏഴാം ഷെഷീൻ റബ്ജാം റിൻപോച്ചെ നിലവിലെ abbot ആണ്. സന്യാസിമഠത്തിലെ പ്രമുഖ അംഗങ്ങൾ യങ്സി, ദിൽഗോ ഖൈൻസെ, മാത്യു റികാർഡ്, ചാൻഗ്ലിംഗ് റിൻപോചേ എന്നിവർ ഉൾപ്പെടുന്നു.
പുറത്തേയ്ക്കുള്ള കണ്ണികൾ
വർഗ്ഗം:നേപ്പാളിലെ ബുദ്ധ ക്ഷേത്രങ്ങൾ
ഉമ്മ (ചലച്ചിത്രം)
1960-ൽ പുറത്തിറങ്ങിയ ഒരു മലയാളചലച്ചിത്രമാണ് ഉമ്മ. (English: Umma (1960 film)) ഉദയായുടെ ബാനറിൽ കുഞ്ചാക്കോയാണ് ഈ ചിത്രം നിർമിച്ചതും സംവിധാനം ചെയ്തതും. കുറച്ചുകാലത്തെ സ്തംഭനത്തിനുശേഷം ഉദയാ സ്റ്റുഡിയോ വീണ്ടും പ്രവർത്തനമാരംഭിച്ചത് ഈ ചിത്രത്തിന്റെ നിർമ്മാണത്തോടു കൂടിയാണ്. മൊയ്തു പടിയത്തിന്റെ മൂലകഥയ്ക്ക് വിമൽ തിരക്കഥയും ശാരംഗപാണി സംഭാഷണവും രചിച്ചു. പി. ഭാസ്കരൻ എഴുതിയ ഗാനങ്ങൾക്ക് എം.എസ്. ബാബുരാജ് സംഗീതം നൽകി. ആലപ്പുഴ എക്സെൽ പ്രൊഡക്ഷൻസാണ് ഈ ചിത്രം വിതരണത്തിനെത്തിച്ചത്.
പുറത്തേക്കുള്ള കണ്ണികൾ
വർഗ്ഗം:1960-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- ബാബുരാജ് ഗാനങ്ങൾ വർഗ്ഗം:മൊയ്തു പടിയത്ത് കഥയെഴുതിയ ചലച്ചിത്രങ്ങൾ വർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
ഡയനെല്ല (സസ്യം)
"ഫ്ളാക്സ് ലില്ലി" എന്നും അറിയപ്പെടുന്ന സപുഷ്പികളായ ഏകബീജപത്ര സസ്യങ്ങളുടെ ഒരു ജീനസാണ് ഡയനെല്ല. സസ്യവർഗ്ഗീകരണത്തിന്റെ APG II സിസ്റ്റത്തിൽ ഡയാനല്ല ഹെമെറോകല്ലിഡോയിഡേസി കുടുംബത്തിൽ ആയിരുന്നു. 2009-ൽ APG II സിസ്റ്റത്തിൽ നിന്ന്മാറി APG III സിസ്റ്റത്തിലായപ്പോൾ ഹെമെറോകല്ലിഡോയിഡേസി മറ്റ് രണ്ട് കുടുംബങ്ങളോടൊപ്പം കൂടിച്ചേർന്ന് APG IV സിസ്റ്റത്തിൽ അസ്ഫൊഡേലേസീ കുടുംബത്തിലേയ്ക്ക് മാറ്റി സ്ഥാപിച്ചു. ഡയനെല്ല ഇന്ത്യ മുതൽ ന്യൂസിലാൻഡ് വരെയുള്ള മേഖലകളിലും പസഫിക് ദ്വീപുകളിലും കാണപ്പെടുന്നു. സ്പീഷീസുകളിൽ പകുതിയിലധികം ഓസ്ട്രേലിയൻ തദ്ദേശവാസികളാകുന്നു.
സ്പീഷീസ്
, the World Checklist of Selected Plant Families recognizes 41 species:
പുറം കണ്ണികൾ
വർഗ്ഗം:ഏകബീജപത്ര സസ്യങ്ങൾ
സാവിത്രി ബ്രത
ജ്യേഷ്ഠ മാസത്തിലെ ചന്ദ്രനില്ലാത്ത ദിനമായ അമാവാസിയിൽ വിവാഹിതരായ ഹിന്ദു സ്ത്രീകൾ ആചരിക്കുന്ന ഉപവാസ ദിനമാണ് സാവിത്രി വ്രത അഥവാ സാവിത്രി അമാവസ്യ. ഇന്ത്യൻ സംസ്ഥാനങ്ങളായ ഒഡീഷ, ബീഹാർ, ഉത്തർപ്രദേശ്, നേപ്പാൾ എന്നിവിടങ്ങളിൽ ഇത് ആഘോഷിക്കപ്പെടുന്നു. പടിഞ്ഞാറൻ ഒഡീഷ മേഖലയിലെ സാബിത്രി ഉവാൻസ് എന്നും ഇത് അറിയപ്പെടുന്നു.
ഉത്സവത്തിന് പിന്നിലെ ഐതിഹ്യം
മദ്ര ദേശയിലെ അശ്വപതി രാജാവിന്റെ സുന്ദരിയായ മകൾ സാവിത്രിയുടെ പേരിലാണ് വ്രതത്തിന് പേര് നൽകിയിരിക്കുന്നത്. അന്ധനായ പിതാവ് ഡ്യുമത്സനുമൊത്ത് കാട്ടിൽ താമസിച്ചിരുന്ന പ്രവാവിലെ രാജകുമാരനായ സത്യവാനെ ജീവിത പങ്കാളിയായി സാവിത്രി തിരഞ്ഞെടുത്തു. കൊട്ടാരം വിട്ട് ഭർത്താവിനോടൊപ്പം കാട്ടിൽ ഭർതൃമാതാപിതാക്കളോടൊപ്പം താമസിച്ചു. അർപ്പണബോധമുള്ള ഭാര്യയും മരുമകളും എന്ന നിലയിൽ അവരെ പരിപാലിക്കാൻ അവൾ വളരെയധികം ശ്രമിച്ചു. ഒരു ദിവസം കാട്ടിൽ വിറകു മുറിക്കുന്നതിനിടയിൽ സത്യവാന്റെ തല കുരുങ്ങി അയാൾ ഒരു മരത്തിൽ നിന്ന് താഴെ വീണു. മരണദൈവമായ യമദേവൻ സത്യവാന്റെ ആത്മാവിനെ എടുത്തുകളയാൻ പ്രത്യക്ഷപ്പെട്ടു. വല്ലാതെ വേദനിച്ച സാവിത്രി തന്റെ ഭർത്താവിൽ നിന്ന് വേർപെടുത്തരുതെന്ന് യമദേവനോട് അഭ്യർത്ഥിച്ചു. യമദേവൻ ഭർത്താവിന്റെ ആത്മാവിനെ എടുത്താൽ അവളും പിന്തുടരാൻ തയ്യാറായി. സാവിത്രിയുടെ ഭക്തിയാൽ പ്രചോദിതനായ യമദേവൻ ഭർത്താവിന്റെ ജീവിതം തിരിച്ചുനൽകി. താമസിയാതെ സത്യവാൻ നഷ്ടപ്പെട്ട രാജ്യം വീണ്ടെടുത്തു.
ആചാരങ്ങളും അനുഷ്ഠാനങ്ങളും
എല്ലാ ഹിന്ദു സ്ത്രീകളും സാവിത്രിയെ ഒരു ദേവിയായി ആരാധിക്കുകയും പ്രസാദിപ്പിക്കുകയും ചെയ്യുന്നു. അതിരാവിലെ, സ്ത്രീകൾ കുളിച്ച് ശുദ്ധീകരിക്കുന്നു. പുതിയ വസ്ത്രങ്ങളും വളകളും ധരിക്കുകയും നെറ്റിയിൽ സിന്ദൂരം അണിയുകയും ചെയ്യുന്നു. ഒമ്പത് തരം പഴങ്ങളും ഒമ്പത് തരം പൂക്കളും ദേവിക്ക് സമർപ്പിക്കുന്നു. നനഞ്ഞ പയർവർഗ്ഗങ്ങൾ, അരി, മാങ്ങ, ജാക്ക് ഫ്രൂട്ട്സ്, ഈന്തപ്പഴം, കെണ്ടു, വാഴപ്പഴം തുടങ്ങി നിരവധി പഴങ്ങൾ ഭോഗ (വഴിപാട്) ആയി സമർപ്പിക്കുകയും സാവിത്രി ബ്രത കഥയോടൊപ്പം ഉത്സവം ആചരിക്കുകയും ചെയ്യുന്നു. ദിവസം മുഴുവൻ ഉപവാസത്തിനുശേഷം, ഉപവാസം അവസാനിക്കുകയും ഉച്ചതിരിഞ്ഞ്, ആരാധനയുടെ ഔപചാരികതകൾ അവസാനിക്കുമ്പോൾ, അവർ ഭർത്താവിനെയും പ്രായമായവരെയും വണങ്ങുകയും ചെയ്യുന്നു.
നമിത പ്രമോദ്
നമിത പ്രമോദ്, ഒരു മലയാളചലച്ചിത്രനടിയാണു.സത്യൻ അന്തിക്കാട് സംവിധാനം ചെയ്ത പുതിയ തീരങ്ങൾ എന്ന ചിത്രത്തിലൂടെയാണു ഇവർ സിനിമയിൽ അരങ്ങേറ്റം കുറിച്ചത്.
അഭിനയ ജീവിതം
നമിത അഭിനയലോകത്തേക്ക് വരുന്നത് ഏഴാം ക്ലാസ്സിൽ പഠിക്കുമ്പോൾ വേളാങ്കണ്ണി മാതാവ് എന്ന സീരിയലിൽ മാതാവിന്റെ വേഷം ചെയ്താണു. തുടർന്ന് അമ്മേ ദേവി, എന്റെ മാനസ പുത്രി എന്നീ സീരിയലുകളിലും ശ്രദ്ധേയമായ വേഷങ്ങൾ ചെയ്തു. രാജേഷ് പിള്ള സംവിധാനം ചെയ്ത ട്രാഫിക് എന്ന ചിത്രത്തിൽ റിയ എന്ന കഥാപാത്രമാണൂ സിനിമയിൽ ആദ്യമായി ചെയ്തത്. ആദ്യമായി നായികാ വേഷം ലഭിച്ചത് സത്യൻ അന്തിക്കാട് സംവിധാനം ചെയ്ത പുതിയ തീരങ്ങൾ എന്ന ചിത്രത്തിൽ നിവിൻ പോളിയുടെ കൂടെയാണു. തുടർന്ന് ദിലീപ്ന്റെ നായികയായി സൗണ്ട് തോമയിലും, കുഞ്ചാക്കോയുടെ നായികയായി പുള്ളിപ്പുലികളും ആട്ടിൻകുട്ടിയും എന്ന ചിത്രത്തിലും അഭിനയിച്ചു. നമിതയുടെ അഞ്ചാമത്തെ ചിത്രം കുഞ്ചാക്കോ ബോബനുമൊന്നിച്ചുള്ള ലോ പോയിന്റ് ആണു.നമിതയുടെ പുതിയതായി റിലീസ് ചെയ്ത ചിത്രം ലാൽജോസിന്റെ വിക്രമാദിത്യൻ ആണ്
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം:1996-ൽ ജനിച്ചവർ വർഗ്ഗം:ഇന്ത്യൻ ടെലിവിഷൻ നടിമാർ
പുലിച്ചുവടി
കോൺവുൾവുലേസീ സസ്യകുടുംബത്തിലെ ഐപോമിയ ജനുസിലെ ഒരു വള്ളിച്ചെടിയാണ് പുലിച്ചുവടി. . ഇലകൾക്കു പുലിയുടെ പാദത്തിന്റെ ആകൃതിയാണെന്നുതോന്നും ഏഷ്യ, ആഫ്രിക്ക, ആസ്ത്രേലിയ, പല പസഫിക് ദ്വീപുകൾ എന്നിവിടങ്ങളിലെല്ലാം ഇതുകണ്ടുവരുന്നു. 0-400 മീറ്റർ ഉയരങ്ങളിൽ പാതയോരത്തും കടൽത്തീരത്തുമെല്ലാം പുലിച്ചുവടി വളരുന്നു.
പുറത്തേക്കുള്ള കണ്ണികൾ
വർഗ്ഗം:വള്ളിച്ചെടികൾ വർഗ്ഗം:ഇപ്പോമിയ
മാ മിങ്‌സിൻ
ചൈനയിലെ ഗൻസു പ്രവിശ്യയിൽ 1719–1781 കാലയളവിൽ ജീവിച്ചിരുന്ന നക്ഷബന്ദി സൂഫി ഗുരുവും വിപ്ലവ പോരാളിയുമാണ് മാ മിങ്‌സിൻ (ചൈനീസ് : 马明心, 马明新; 馬明心、馬明新; pinyin: Mǎ Míngxīn; Wade–Giles: Ma Ming-hsin). ഇബ്രാഹിം, അസീസ്, മുഹമ്മദ് അമീൻ എന്നീ നാമധേയങ്ങളിലൊക്കെ വിളിക്കപ്പെട്ടിരുന്ന ഇദ്ദേഹം ജഹ്‌റിയ്യ സൂഫികൾക്കിടയിൽ "ദൈവത്താൽ സംരക്ഷിക്കപ്പെട്ടവൻ" എന്നർത്ഥം വരുന്ന വിഖായത്തുള്ള  (അറബിക് : وقاية الله) എന്നാണ് വിശേഷിക്കപ്പെട്ടിരുന്നത്. മാ മിങ്‌സിൻറെ അനുയായികൾ പിൽകാലത്ത് ജഹ്‌റിയ്യ സൂഫികൾ എന്നറിയപ്പെട്ടു.
ജീവിതരേഖ
ഗൻസു പ്രവിശ്യയിൽ ജനിച്ച ഇദ്ദേഹം പ്രാഥമിക പഠനത്തിന് ശേഷം മക്ക, യമൻ എന്നിവിടങ്ങളിൽ 16 വർഷം നീണ്ടു നിന്ന മതപഠനത്തിലേർപ്പെട്ടു. പ്രസിദ്ധ നക്ഷബന്ദി സൂഫിയായ അബ്ദുൽ ഖാലിഖിൽ നിന്ന് ത്വരീഖത്ത് നേടി. തുടർന്ന് മദീനയിൽ വെച്ച് വിഖ്യാതനായ കുർദിഷ് സൂഫി ഗുരു ഇബ്രാഹിം ഇബ്ൻ ഹസ്സൻ അൽ കുറാനിയുടെ കീഴിൽ പഠനം തുടർന്നശേഷം ചൈനയിൽ തിരിച്ചെത്തി. സ്വദേശം കേന്ദ്രമാക്കി പർണ്ണശാല സ്ഥാപിക്കുകയും അദ്ധ്യാത്മിക വിദ്യാഭ്യാസം പകർന്നു നൽകുകയും ചെയ്തു.
ചൈനയിലെ മുൻകാല നക്ഷബന്ദി സൂഫികളുടെ താവഴി ഖുഫിയ്യ എന്നായിരുന്നു അറിയപ്പെട്ടിരുന്നത്. റാത്തീബ്, ദിക്ർ ഹൽഖ സദസ്സുകൾ പതിഞ്ഞ ശബ്ദത്തിൽ നടത്തുന്നവരായിരുന്നു ഇവർ. എന്നാൽ ഗുരുവായ കുറാനി പിന്തുടർന്നിരുന്ന പൊതു ശൈലി പിന്തുടർന്ന് ശബ്ദം ഉയർത്തി ആയിരുന്നു മാ മിങ്‌സിൻറെ ജപസദസ്സുകൾ. അതിനാൽ "ഉറക്കെ" എന്നർത്ഥമുള്ള അറബി പദം "ജഹ്ർ" ഉപയോഗിച്ചുള്ള ജഹ്‌റിയ്യ സൂഫികൾ എന്ന് ഇദ്ദേഹത്തിൻറെ ശിഷ്യവലയം പിന്നീട് അറിയപ്പെട്ടു.
ഭരണത്തിലും, സാമൂഹിക ഘടനയിലും ഇടപെടുന്ന സ്വഭാവമായിരുന്നു മാ മിങ്‌സിൻറെത്. ക്വിങ് ഭരണകൂട നിലപാടിനെതിരെ പലപ്പോഴും വിപ്ലവക്കൊടി ഉയർത്തിയ ജഹ്‌റിയ്യ സൂഫികളുമായി ക്വിങ് പട്ടാളം നിരവധി തവണ ഏറ്റുമുട്ടി. പോരാട്ടങ്ങൾക്കൊടുവിൽ വിജയം നേടിയ പട്ടാളം മാ മിങ്‌സിനെ പിടികൂടുകയും വധശിക്ഷയ്ക്ക് വിധേയമാക്കുകയും കുടുംബത്തെ നാടുകടത്തുകയും ചെയ്തു. താടി രോമങ്ങൾ പിഴുതെടുത്ത് അതിക്രൂരമായായി പീഡിപ്പിച്ചായിരുന്നു ഇദ്ദേഹത്തെ ക്വിങ് ഭരണകൂടം കൊലപ്പെടുത്തിയത്.
ഗുരുവിൻറെ മരണശേഷം നൂറ്റാണ്ടുകൾക്കിടയിൽ പലപ്പോഴായി ജഹ്‌റിയ്യ സൂഫികൾ ക്വിങ് രാജവംശത്തിനെതിരെ പോരാട്ടങ്ങൾ തുടർന്നുപോന്നു.
അവലംബം
വർഗ്ഗം:ചൈനീസ് സൂഫികൾ വർഗ്ഗം:സൂഫി പോരാളികൾ വർഗ്ഗം:1719-ൽ ജനിച്ചവർ വർഗ്ഗം:1781-ൽ മരിച്ചവർ
യുമ കൌണ്ടി
ചരിത്രം
ആയിരക്കണക്കിനു വർഷങ്ങളായി തദ്ദേശീയ ഇന്ത്യാക്കാരുടെ സംസ്കാരിക അധിവാസത്തിലായിരുന്ന ഈ പ്രദേശം കൊളോണിയൽ കാലഘട്ടത്തിൽ സ്പാനിഷ് സാമ്രാജ്യത്തിൻറെ നിയന്ത്രണത്തിലായിത്തീർന്നു. പത്തൊമ്പതാം നൂറ്റാണ്ടിൽ മെക്സിക്കോ-അമേരിക്കൻ യുദ്ധം, ഗാഡ്സ്ഡെൻ പർച്ചേസ് എന്നിവയ്ക്കു മുമ്പ് ഇത് സ്വതന്ത്ര മെക്സിക്കോയുടെ ഭാഗമായിരുന്നു.
ആദ്യ അരിസോണ പ്രാദേശിക നിയമനിർമ്മാണസഭ രൂപംകൊടുത്ത നാല് യഥാർത്ഥ അരിസോണ കൗണ്ടികളിലൊന്നാണ് യുമ കൗണ്ടി. രേഖാംശം 113° 20' ക്കു പടിഞ്ഞാറും ബിൽ വില്യംസ് നദിയുടെ തെക്കു ഭാഗവുമാണ് കൗണ്ടി പ്രദേശമായി നിർവചിക്കപ്പെട്ടിരുന്നത്. ഇതിന്റെ വടക്കൻ പകുതിയിൽനിന്ന് 1882 ൽ ലാ പാസ് കൌണ്ടി രൂപീകരിക്കുന്നതുവരെ രൂപീകരണകാലത്തെ യഥാർത്ഥ അതിർത്തികൾ നിലനിന്നിരുന്നു.
യഥാർത്ഥ കൌണ്ടി സീറ്റ് ലാ പാസ് നഗരമായിരുന്നു. 1871 ൽ അത് അരിസോണ നഗരത്തിലേക്ക് മാറ്റുകയും പിന്നീട് 1873 ൽ യുമ എന്ന് പുനർനാമകരണം ചെയ്യപ്പെടുകയുമാണുണ്ടായത്.
സമ്പദ്‍വ്യവസ്ഥ
യു.എസ്-മെക്സിക്കോ അതിർത്തിയിലുടനീളമായുള്ള യുമ കൌണ്ടിയുടെ തന്ത്രപരമായ സ്ഥാനം കാരണം, യുമാ കൗണ്ടിയിലൂടെ അമേരിക്കൻ ഐക്യനാടുകളിലേയ്ക്ക് അനധികൃതമായി പ്രവേശിക്കുന്ന കുടിയേറ്റക്കാരുടെ എണ്ണം അത്യധികമാണ്. 2005  ഒക്ടോബർ മുതൽ ജൂലൈ വരെയുള്ള കാലയളവിൽ, ഏകദേശം 124,400 അനധികൃത വിദേശികൾ ഇവിടെനിന്നു പിടിയിലായി. മുൻ വർഷത്തെ അപേക്ഷിച്ച് ഈ അനധികൃത കുടിയേറ്റം 46% വർദ്ധിച്ചിരുന്നു. 2015-ൽ അതിർത്തി കെട്ടിയടച്ചതിനാലും കാവൽ ശക്തമാക്കിയനാലും മറ്റും വെറും 6000 പേർ മാത്രമാണ് പിടിക്കപ്പെട്ടത്. അനധികൃത കുടിയേറ്റക്കാരുടെ എണ്ണത്തിലെ കുറവ് അമേരിക്കൻ സമ്പദ്വ്യവസ്ഥയിൽ പ്രതിഫലിച്ചിരുന്നു.
പതിനായിരക്കണക്കിന് തൊഴിലാളികളെങ്കിലും മിനിമം വേതനത്തിൽ ജോലിയെടുക്കുന്ന കാർഷികവൃത്തി വർഷത്തിൽ ഏകദേശം 3 ബില്ല്യൺ ഡോളർ നേടുന്ന വ്യവസായമാണ്. നവംബറിൽ മുതൽ മാർച്ച് വരെയുള്ള കാർഷിക സീസണിൽ 40,000 മെക്സിക്കൻ ജോലിക്കാരെങ്കിലും അമേരിക്കൻ ഐക്യനാടുകളിലെ കൃഷിയിടങ്ങളിൽ ജോലിയെടുക്കുവാനായി ദിനംപ്രതി അതിർത്തി കടക്കുന്നു.
അതിർത്തി മേഖലയുടെ മറുവശത്തുള്ള മെക്സിക്കൻ സംസ്ഥാനങ്ങളുമായി ബന്ധപ്പെട്ടാണ് തങ്ങളുടെ സമ്പദ്വ്യവസ്ഥ നിലനിൽക്കുന്നതെന്ന് കൗണ്ടിയിലെ നേതാക്കൾക്കു നന്നായി അറിയാം. ഇതു രണ്ടുവശത്തുമുള്ളവർ പരിഗണിക്കേണ്ടതായിട്ടുണ്ട്. "എൽ പാസോയ്ക്ക് അപ്പുറത്ത് സ്യൂഡാഡിൽ  ഓട്ടോമോട്ടീവ് പ്ലാന്റുകളുണ്ട്, യുമായ്ക്ക് തെക്കുപടിഞ്ഞാറായി മെക്സിക്കാലിയിൽ വിമാനനിർമ്മാണ വ്യവസായങ്ങളുണ്ട്, സാൻ ഡിയേയോയ്ക്കു സമീപമുള്ള ടിജുവാനയിൽ മെഡിക്കൽ ഉപകരണ നിർമ്മാതാക്കളുണ്ട് . അതുപോലെതന്നെ അമേരിക്കൻ വശത്ത് ചില്ലറ വിൽപ്പന ശാലകൾ, പണ്ടകശാലകൾ, ട്രക്കിംഗ് കമ്പനികൾ തുടങ്ങിയവ ഇടകലർന്നു സ്ഥിതിചെയ്യുന്നു "
അവലംബം
വർഗ്ഗം:അരിസോണയിലെ കൗണ്ടികൾ
ടി.എം. വർഗീസ് സ്മാരക ഗ്രന്ഥശാല
ലഘുചിത്രം|ടി.എം. വർഗീസ് സ്മാരക ഗ്രന്ഥശാല
കൊല്ലത്തിന്റെ പ്രഥമ ലൈബ്രറിയായി പരിഗണിക്കപ്പെടുന്ന ഗ്രന്ഥശാലയാണ് ടി.എം.വർഗീസ് സ്മാരക ഗ്രന്ഥശാല. കൊല്ലം മുനിസിപ്പൽ ലൈബ്രറി എന്നായിരുന്നു പഴയ പേര്. ആനന്ദവല്ലീശ്വരത്ത് പി കൃഷ്ണപിളള മെമ്മോറിയൽ ഹാൾ സ്ഥിതിചെയ്യുന്ന കെട്ടിടത്തിൽ 1933-ലാണ് പ്രവർത്തനമാരംഭിച്ചത്. 1942 ൽ ഇപ്പോഴുള്ള കളക്ട്രേറ്റിനു സമീപത്തെ സ്ഥലത്തേക്കു മാറി. ഒരുലക്ഷത്തിലേറെ പുസ്തകങ്ങളുണ്ടായിരുന്ന ലൈബ്രറി സംസ്കൃത-തമിഴ് ഗ്രന്ഥങ്ങളുടെ വിപുലമായ ശേഖരത്തിന് പേരെടുത്തതായിരുന്നു. 1999-ലാണ് നിലവിലുള്ള സ്ഥലത്ത് പ്രവർത്തനമാരംഭിക്കുന്നത്.
അവലംബം
വർഗ്ഗം:കൊല്ലം ജില്ലയിലെ ഗ്രന്ഥാലയങ്ങൾ
ലെപാ റാഡിക്
ലെപാ റാഡിക് (സെർബിയൻ ലിപി : Лепа Светозара Радић, 1925 ഡിസംബർ 19 - 1943 ഫെബ്രുവരി 8) രണ്ടാം ലോക മഹായുദ്ധ കാലത്തെ ഒരു യുഗോസ്ലാവിയൻ കമ്മ്യൂണിസ്റ്റ് സ്വാതന്ത്ര്യ സമര പോരാളിയും രക്തസാക്ഷിയുമാണ്. രക്തസാക്ഷിത്വാനന്തരം 1951 ഡിസംബർ 20ന് ഓർഡർ ഓഫ് ദി പീപ്പിൾസ് ഹീറോ എന്ന ബഹുമതിക്ക് അർഹയായി. അച്ചുതണ്ട് ശക്തികളോട് തീർത്ത ശക്തമായ പ്രതിരോധത്തിന്റെ ബഹുമതിയായാണ് ഈ പുരസ്‌കാരം നൽകപ്പെട്ടത്. അന്ന് ഈ പുരസ്‌കാരം ലഭിച്ച ഏറ്റവും പ്രായം കുറഞ്ഞ വ്യക്തി ലെപാ ആയിരുന്നു. 1943 ഫെബ്രുവരിയിൽ പതിനേഴാം വയസ്സിലാണ് ലെപാ വധശിക്ഷക്ക് വിധേയയാക്കപ്പെടുന്നത്. നാസികൾക്ക് എതിരെ പോരാടി എന്നതായിരുന്നു ചാർത്തപ്പെട്ട കുറ്റം. കഴുത്തിൽ തൂക്കുകയർ ചുറ്റിയ ശേഷം നാസികൾ ലെപായോട് അവളുടെ സഖാക്കളുടെയും നേതാക്കളുടെയും പേരുവിവരങ്ങൾ നൽകിയാൽ വധശിക്ഷയിൽ നിന്ന് ഇളവ് നൽകാം എന്നു പറഞ്ഞെങ്കിലും വിസമ്മതിച്ചു.
thumb|തൂക്കുകയർ അണിഞ്ഞ വിപ്ലവകാരി
മാധബി മുഖർജി
പ്രശസ്ത ബംഗാളി സിനിമാ അഭിനേത്രിയാണ് മാധബി മുഖർജി(ജനനം : 1942 ഫെബ്രുവരി 10)1970 -ലെ ഏറ്റവും മികച്ച നടിയ്ക്കുള്ള ദേശീയപുരസ്ക്കാരം മാധബി മുഖർജി നേടിയിട്ടുണ്ട്. സത്യജിത് റേ സംവിധാനം ചെയ്ത ചാരുലത പ്രേക്ഷക ശ്രദ്ധ ഏറെ പിടിച്ചുപറ്റി. മാധബി ശിശിർ ഭാദുരി,ഛബി ബിശ്വാസ്,നിർമ്മലേന്ദു ലാഹിരി എന്നിവരോടൊപ്പം  നാടകരംഗത്തു   ആദ്യകാലങ്ങളിൽപ്രവർത്തിച്ചിരുന്നു. 1950 ൽ പ്രേമേന്ദ്രമിത്രയുടെ 'കൻകന്താല ലൈറ്റ് റയിൽവേ'എന്ന ചിത്രത്തിൽ ബാലതാരമായിട്ടായിരുന്നു സിനിമയിലേയ്ക്കുള്ള മാധബി മുഖർജിയുടെ പ്രവേശനം.
ലെപാ റാഡിക്
വർഗ്ഗം:1925-ൽ ജനിച്ചവർ വർഗ്ഗം:1943-ൽ മരിച്ചവർ
മാധബി മുഖർജി
ആദ്യകാല ചിത്രങ്ങൾ
മൃണാൾ സെൻ സംവിധാനം ചെയ്ത "ബൈഷേയ് ശ്രാവൺ"(1960), ഋത്വിക് ഘട്ടകിന്റെ 1965ൽ പുറത്തിറങ്ങിയ 'സുബർണ രേഖ' തുടർന്നുള്ള 'മേഘേ തക് താരാ",'"കോമൾ ഗാന്ധാർ' എന്നിവയായിരുന്നു പ്രധാന ആദ്യകാല ചിത്രങ്ങൾ.
പുറംകണ്ണികൾ
വർഗ്ഗം:ബംഗാളിചലച്ചിത്ര അഭിനേതാക്കൾ വർഗ്ഗം:ബംഗാളി ചലച്ചിത്രനടിമാർ വർഗ്ഗം:1942-ൽ ജനിച്ചവർ
മാനസ്വരം
മൗലികസ്വരങ്ങളായി തരംതിരിക്കപ്പെട്ട എട്ടു സ്വരങ്ങളാണ് മാനസ്വരങ്ങൾ. ഭാഷാശാസ്ത്രത്തിൽ ഉച്ചാരണത്തിന് ചില സാങ്കല്പിക അതിരുകൾ നിർണ്ണയിച്ച് സ്വരങ്ങളെ വേർതിരിച്ചിരിക്കുന്നു. ഇവയാണ് മാനസ്വരങ്ങൾ(Cardinal Vowels).
ഉച്ചരിക്കുമ്പോൾ ജിഹ്വാതലം, ചുണ്ട് എന്നിവയുടെ സ്ഥാനവും ആകൃതിയും മറ്റും അടിസ്ഥാനപ്പെടുത്തിയാണ് മാനസ്വരങ്ങൾ നിർണ്ണയിച്ചിരിക്കുന്നത്.
ഇതു കൂടി കാണുക
പ്രമാണം:Cardinal.JPG
കാസബ്ലങ്ക (ചലച്ചിത്രം)
ഒരു അമേരിക്കൻ പ്രണയചിത്രമാണ് കാസബ്ലങ്ക. എക്കാലത്തെയും മികച്ച ചലച്ചിത്രങ്ങളിൽ ഒന്നായി കരുതപ്പെടുന്നു. ഹംഫ്രി ബോഗാർട്ട്,ഇൺഗ്രിഡ് ബെർഗ്മാൻ,പോൾ ഹെന്റൈന്റ് എന്നിവർ പ്രധാന വേഷങ്ങൾ അവതരിപ്പിച്ചു. മൈക്കിൾ കർട്ടിസ് സംവിധാനം ചെയ്ത ചിത്രത്തിന്ന് എട്ട് ഓസ്കാർ നോമിനേഷനുകൾ ലഭിച്ചു. മികച്ച ചിത്രം, മികച്ച തിരക്കഥ,മികച്ച സംവിധാനം എന്നിങ്ങനെ മൂന്ന് പുരസ്കാരങ്ങൾ നേടുകയും ചെയ്തു.
ആൻഡ്രൂ ലാങ്
ഒരു സ്കോട്ടിഷ് കവിയും നോവലിസ്റ്റും സാഹിത്യ നിരൂപകനും നരവംശശാസ്ത്ര മേഖലയിലെ സംഭാവനക്കാരനുമായിരുന്നു ആൻഡ്രൂ ലാങ് എഫ്ബിഎ (31 മാർച്ച് 1844 - 20 ജൂലൈ 1912). നാടോടി കഥകളും യക്ഷിക്കഥകളും ശേഖരിക്കുന്നയാൾ എന്ന നിലയിലാണ് അദ്ദേഹം അറിയപ്പെടുന്നത്. സെന്റ് ആൻഡ്രൂസ് സർവകലാശാലയിലെ ആൻഡ്രൂ ലാങ് പ്രഭാഷണങ്ങൾ അദ്ദേഹത്തിന്റെ പേരിലാണ് അറിയപ്പെടുന്നത്.
ജീവചരിത്രം
1844-ൽ സ്കോട്ടിഷ് അതിർത്തിയിലെ സെൽകിർക്കിലാണ് ലാങ് ജനിച്ചത്. സെൽകിർക്കിലെ ടൗൺ ക്ലർക്ക് ജോൺ ലാങ്ങിനും സതർലാൻഡിലെ ആദ്യത്തെ ഡ്യൂക്കിന്റെ ഘടകമായ പാട്രിക് സെല്ലറിന്റെ മകളായ ജെയ്ൻ പ്ലെൻഡർലീത്ത് സെല്ലറിനും ജനിച്ച എട്ട് മക്കളിൽ മൂത്തവനായിരുന്നു അദ്ദേഹം. 1875 ഏപ്രിൽ 17-ന് അദ്ദേഹം ക്ലിഫ്‌ടണിലെയും ബാർബഡോസിലെയും സി.ടി. അല്ലെയ്‌നിന്റെ ഇളയ മകളായ ലിയോനോറ ബ്ലാഞ്ചെ അല്ലെയ്‌നെ വിവാഹം കഴിച്ചു. അദ്ദേഹം എഡിറ്റ് ചെയ്ത ലാങ്സ് കളർ/റെയിൻബോ ഫെയറി ബുക്‌സിന്റെ രചയിതാവ്, സഹകാരി അല്ലെങ്കിൽ വിവർത്തക എന്നീ നിലകളിൽ അവർക്കും ബഹുമതി ലഭിച്ചു.
സെൽകിർക്ക് ഗ്രാമർ സ്കൂൾ, ലോറെറ്റോ സ്കൂൾ, എഡിൻബർഗ് അക്കാദമി എന്നിവിടങ്ങളിലും സെന്റ് ആൻഡ്രൂസ് യൂണിവേഴ്സിറ്റിയിലും ഓക്സ്ഫോർഡിലെ ബല്ലിയോൾ കോളേജിലും അദ്ദേഹം വിദ്യാഭ്യാസം നേടി. അവിടെ അദ്ദേഹം 1868-ൽ ക്ലാസിക്കൽ സ്കൂളുകളിൽ അവസാനവർഷം ഒന്നാം ക്ലാസ് നേടി. മെർട്ടൺ കോളേജിലെ സഹപ്രവർത്തകനും തുടർന്ന് ഓണററി ഫെല്ലോയും ആയി. ഒരു പത്രപ്രവർത്തകൻ, കവി, നിരൂപകൻ, ചരിത്രകാരൻ എന്നീ നിലകളിൽ അക്കാലത്തെ ഏറ്റവും കഴിവുള്ളതും ബഹുമുഖവുമായ എഴുത്തുകാരിൽ ഒരാളായി അദ്ദേഹം ഉടൻ തന്നെ പ്രശസ്തി നേടി. 1890 കളിലും 1900 കളിലും നിരവധി എഴുത്തുകാരെയും കലാകാരന്മാരെയും ആകർഷിച്ച നിയോ-യാക്കോബായ സമൂഹമായ ഓർഡർ ഓഫ് ദി വൈറ്റ് റോസിലെ അംഗമായിരുന്നു അദ്ദേഹം. 1906-ൽ അദ്ദേഹം FBA ആയി തിരഞ്ഞെടുക്കപ്പെട്ടു.
1912 ജൂലൈ 20-ന് ബഞ്ചോറിയിലെ ടോർ-നാ-കോയിൽ ഹോട്ടലിൽ വെച്ച് അൻജിന പെക്റ്റൊറിസ് ബാധിച്ച് അദ്ദേഹം മരിച്ചു, സെന്റ് ആൻഡ്രൂസിലെ കത്തീഡ്രൽ പരിസരത്താണ് അദ്ദേഹത്തെ സംസ്കരിച്ചത്. പത്തൊൻപതാം നൂറ്റാണ്ടിന്റെ സെക്ഷനിൽ തെക്ക്-കിഴക്ക് മൂലയിൽ അദ്ദേഹത്തിന്റെ സ്മാരകം കാണാം.
നാടോടിക്കഥകളും നരവംശശാസ്ത്രവും
നാടോടിക്കഥകൾ, പുരാണങ്ങൾ, മതം എന്നിവയെക്കുറിച്ചുള്ള പ്രസിദ്ധീകരണങ്ങൾക്കാണ് ലാങ് ഇപ്പോൾ പ്രധാനമായും അറിയപ്പെടുന്നത്. നാടോടിക്കഥകളോടുള്ള താൽപര്യം ആദ്യകാല ജീവിതത്തിൽ തന്നെയായിരുന്നു; ഓക്‌സ്‌ഫോർഡിലേക്ക് വരുന്നതിന് മുമ്പ് അദ്ദേഹം ജോൺ ഫെർഗൂസൺ മക്‌ലെനാനൻ വായിച്ചു, തുടർന്ന് ഇ.ബി. ടൈലർ സ്വാധീനിച്ചു.
കേരള നാടകം
തുഞ്ചത്തെഴുത്തച്ഛൻ എഴുതിയതെന്നു കരുതപ്പെടുന്ന ഒരു കൃതിയാണ് കേരള നാടകം.
1840-കളിൽ ഗുണ്ടർട്ട് പകർത്തി എഴുതിയ ഇതിന്റെ ഒരു കൈയെഴുത്ത് പ്രതി ജർമ്മനിയിലെ ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശേഖരത്തിൽ ഇപ്പോൾ സൂക്ഷിച്ചിരിക്കുന്നു. ഇത് തുഞ്ചത്ത് രാജ്യത്തിലുള്ള രാമാനുജൻ എഴുതിയതാണെന്ന സൂചന ഗുണ്ടർട്ട് ഗ്രന്ഥത്തിന്റെ തുടക്കത്തിൽ തന്നെ എഴുതിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:മലയാളം അച്ചടിയുടെ ചരിത്രം വർഗ്ഗം:മലയാളഗ്രന്ഥങ്ങൾ
കൈമിറ
ഒന്നിൽ കൂടുതൽ ഉപവർഗ്ഗത്തിൽ അല്ലെങ്കിൽ ജെനുസിലോ പെട്ട ജീവികളുടെ ഫോസ്സിലുകൾ കൂടി ചേർത്ത് ഉണ്ടാകുന്ന ഒരു ജീവിയെ ആണ് പാലിയെന്റോളജിയിൽ കൈമിറ എന്ന് പറയുക.
പേര്
കൈമിറ എന്ന പേര് വരുന്നത് ഗ്രീക്കിൽ നിന്നും ആണ്. ഗ്രീക്ക് പുരാണത്തിൽ ആട്, സിംഹം, പാമ്പ് എന്നി ജീവികൾ ചേർന്ന കൈമിറ എന്ന ജീവിയുടെ പേരാണു ഇത്.
അവലംബം
വർഗ്ഗം:പാലിയെന്റോളജി
മാക്സ് ബ്രോഡ്
ബാഹ്യ ലിങ്കുകൾ
വർഗ്ഗം:1884-ൽ ജനിച്ചവർ വർഗ്ഗം:1968-ൽ മരിച്ചവർ വർഗ്ഗം:ഓസ്ട്രിയൻ പത്രപ്രവർത്തകർ വർഗ്ഗം:ഇരുപതാം നൂറ്റാണ്ടിലെ ക്ലാസിക്കൽ സംഗീതജ്ഞർ വർഗ്ഗം:ഇസ്രായേൽ ജീവചരിത്രങ്ങൾ
മർഫ (സംഗീതം)
ഹൈദരാബാദി മുസ്ലീങ്ങൾക്കിടയിൽ യെമനിലെ ഹദ്രമാവത്തിലെ ആഫ്രോ-അറബ് സംഗീതത്തിൽ നിന്ന് സ്വീകരിച്ച ഇന്ത്യയിലെ ഹൈദരാബാദിൽ നിന്നുള്ള ആഘോഷമായ താളാത്മക സംഗീതത്തിന്റെയും നൃത്തത്തിന്റെയും ഒരു രൂപമാണ് മർഫ (Marfa‌). മർഫ, ഡാഫ്, ധോൾ, സ്റ്റിക്കുകൾ, സ്റ്റീൽ പാത്രങ്ങൾ, തപ്പി എന്നറിയപ്പെടുന്ന തടി സ്ട്രിപ്പുകൾ എന്നിവ ഉപയോഗിച്ചാണ് ഉയർന്ന ടെമ്പോയിൽ ആണ് ഇത് കളിക്കുന്നത്. <sup class="noprint Inline-Template" style="white-space:nowrap;">] ഇതിന്റെ കോറസ് ഇഫക്റ്റുകളും വോക്കൽ മീറ്ററും ബീറ്റുകൾക്കനുസരിച്ച് ആണ് സജ്ജീകരിച്ചിരിക്കുന്നത്.
പതിനെട്ടാം നൂറ്റാണ്ടിൽ ഹൈദരാബാദ് സ്റ്റേറ്റിൽ കിഴക്കൻ ആഫ്രിക്കയിൽ നിന്നു വന്ന സിദ്ദി കമ്മ്യൂണിറ്റിയാണ് ഇത് അവതരിപ്പിച്ചത്. അവർ അസഫ് ജാഹി നിസാംമാരുടെ കൂലി പട്ടാളത്തിൽ കുതിരപ്പട കാവൽക്കാരായി സേവനമനുഷ്ഠിച്ചിരുന്നു. അസഫ് ജാഹി നിസാമുകൾ മർഫ സംഗീതത്തെ സംരക്ഷിച്ചു. അവിടുത്തെ ഔദ്യോഗിക ആഘോഷങ്ങളിലും ചടങ്ങുകളിലും ഇത് അവതരിപ്പിച്ചു. അവർ അറേബ്യയിലെ അസീർ പ്രവിശ്യയിലെ ബയാഫണ്ടി വംശത്തിലൂടെ ഒന്നാം ഖലീഫ അബൂബക്കർ സിദ്ദിഖി ന്റെ പിൻഗാമികളായ അറബ് വംശപരമ്പര ആണെന്ന് അവകാശപ്പെട്ടു. ഈ കലാരൂപം ഇന്ത്യയിൽ, പ്രത്യേകിച്ച് ഹൈദരാബാദ് സംസ്ഥാനത്ത് ജനപ്രിയമായി. സിദ്ദികളുടെയും ഹദ്രാമികളുടെയും പ്രവാസികളാണ് അത് അവിടെ കൊണ്ടുവന്നത്.
ഇതിനോട് അനുബന്ധമായ മാർഫ നൃത്തം സാധാരണയായി ജൻബിയ കഠാരകൾ കൂടാതെ/അല്ലെങ്കിൽ തൽവാർ (അറബിയിൽ വാളുകൾ), ലാറ്റ് (അറബിയിൽ ചൂരൽ) എന്നിവ ഉപയോഗിച്ചാണ് അവതരിപ്പിക്കുന്നത്. ഇത് യെമനിലെ നൃത്തം ആയ ബറായിൽ ( برع   )നിന്ന് ഉരുത്തിരിഞ്ഞതാവാൻ സാധ്യതയുണ്ട്.
ഉത്ഭവം
കെറ്റിൽഡ്രം എന്നതിന് ഉപയോഗിക്കുന്ന യെമനി അറബി പദമാണ് മർഫ. എത്യോപ്യൻ സിദ്ദിസിന്റെ സംസ്കാരത്തിൽ ഹദ്രമി ജനതയുടെ സ്വാധീനം കാരണം, മർഫ എന്ന വാക്ക് കെറ്റിൽഡ്രം ഉപയോഗിച്ചുള്ള സംഗീതത്തിന്റെ പ്രതീകമായി മാറി. കെറ്റിൽഡ്രംസിന് പകരം ഹാൻഡി കെറ്റിൽഡ്രംസ് മാർഫ സംഗീതത്തിന്റെ സിദ്ധി രൂപത്തിൽ ഇന്ത്യയിലെ ഹൈദരാബാദിൽ പ്ലേ ചെയ്യുന്നു.
രുപങ്ങൾ
ടീൻ മാർ താൽ എന്നും വിളിക്കപ്പെടുന്ന മൂന്ന് വ്യത്യസ്ത സംഗീത റിഥമിക് ബീറ്റുകളിൽ നിന്നാണ് മാർഫ സംഗീതം സൃഷ്ടിക്കപ്പെട്ടത്. <sup class="noprint Inline-Template" style="white-space:nowrap;">] സംഗീതത്തിന്റെ താളത്തെയും താളത്തെയും അടിസ്ഥാനമാക്കി വാളുകളും വടികളും ഉപയോഗിച്ച് വിറയ്ക്കുന്നത് ഒരു സാധാരണ നൃത്തത്തിൽ ഉൾപ്പെടുന്നു. പുരുഷന്മാർ മാത്രമാണ് സംഗീതം അവതരിപ്പിക്കുന്നത്, അതേസമയം നൃത്തങ്ങളും തമാശകളും പുരുഷന്മാരിലും സ്ത്രീകളിലും സാധാരണമാണ്.
ജനപ്രീതി
മർഫ കളിക്കുന്നത് ഹൈദരാബാദിൽ പ്രചാരത്തിലുണ്ട്, ഇത് സ്വാഗതത്തിന്റെ പരമ്പരാഗത അടയാളമായി കണക്കാക്കപ്പെടുന്നു. 1951 മുതൽ, ഇന്ത്യയിലെ ന്യൂ ഡൽഹിയിലെ ചെങ്കോട്ടയിൽ സ്വാതന്ത്ര്യ ദിനത്തിലും റിപ്പബ്ലിക് ദിനത്തിലും വാർഷിക ആഘോഷത്തിന്റെ ഭാഗമായി ഇന്ത്യാ ഗവൺമെന്റ് ഇത് ഔദ്യോഗികമായി നടത്തുന്നു. ഹൈദരബാദി മുസ്ലീം വിവാഹങ്ങളിലും ഇത് വളരെ ആവേശത്തോടെ കളിക്കുന്നു.
വിഷ് അപോൺ എ പൈക്ക്
1938-ൽ അലക്സാണ്ടർ റോവ് സംവിധാനം ചെയ്ത ഒരു ഫാന്റസി ചിത്രമാണ് വിഷ് ഓൺ എ പൈക്ക്, ദി മാജിക് ഫിഷ് എന്നും അറിയപ്പെടുന്നു (По щучьему веленью(റഷ്യൻ: По щучьему веленью, romanized: Po shchuchemu veleniyu), അത് അദ്ദേഹത്തിന്റെ അരങ്ങേറ്റവും സോയൂസ്ഡെറ്റിൽ ചിത്രീകരിച്ചതുമാണ്. യെലിസവേറ്റ തരഖോവ്‌സ്കായയുടെ നാടകത്തിൽ നിന്ന്, അറ്റ് ദി പൈക്ക്സ് ബെഹസ്റ്റിനെയും സ്ലാവിക് നാടോടിക്കഥകളിൽ നിന്നുള്ള മറ്റ് കഥകളെയും അടിസ്ഥാനമാക്കിയാണ് ഇത് രൂപപ്പെടുത്തിയത്. ഇത് നിർമ്മിക്കപ്പെട്ട സമയത്ത്, സർക്കാർ സെൻസർഷിപ്പ് കാരണം യക്ഷിക്കഥകളെ അടിസ്ഥാനമാക്കിയുള്ള സിനിമകൾ സംവിധാനം ചെയ്യുന്നത് സോവിയറ്റ് യൂണിയനിൽ വിവാദമായി കാണപ്പെട്ടു.
തന്റെ ജീവിതത്തിന് പകരമായി ആഗ്രഹങ്ങൾ നിറവേറ്റുന്ന ഒരു മാന്ത്രിക ഉലക്കമീനിനെ പിടിക്കുന്ന വിഡ്ഢിയായ യെമെലിയയുടെ കഥയാണ് ചിത്രം പറയുന്നത്.
പ്ലോട്ട്
ശീതകാലത്ത്, പാവപ്പെട്ട കർഷകന്റെ മകൻ യെമെല്യയ്ക്ക് മരം മുറിക്കാനും തുടർന്ന് അമ്മയുടെ കുടിലിലേക്ക് മടങ്ങാനും കഴിയില്ല, കാരണം അവസാന കുതിരയെ രാജാവ് അവനിൽ നിന്ന് പിടിച്ചെടുത്തു. അങ്ങനെ അവൻ കുറച്ച് വെള്ളം എടുക്കാൻ പോയപ്പോൾ ഒരു മാന്ത്രിക പൈക്കിനെ പിടിക്കുന്നു, പക്ഷേ അതിന്റെ ജീവൻ രക്ഷിക്കാൻ അവൻ തീരുമാനിക്കുന്നു. നന്ദിയോടെ, മാന്ത്രിക മത്സ്യം അവന്റെ എല്ലാ ആഗ്രഹങ്ങളും സാക്ഷാത്കരിക്കുമെന്ന് വാഗ്ദാനം ചെയ്യുന്നു.
അതിനിടയിൽ, എപ്പോഴും ദേഷ്യപ്പെടുന്ന രാജകുമാരിയെ ചിരിപ്പിക്കാൻ കഴിയുന്ന ഒരു മനുഷ്യനെ കണ്ടെത്താൻ സാർ തന്റെ സന്ദേശവാഹകരെ നാല് ദിശകളിലേക്കും അയയ്ക്കുന്നു; ഈ പുരുഷന് അവളെ വിവാഹം ചെയ്തു കൊടുക്കുമെന്ന് സാർ അറിയിച്ചു. വലിക്കുന്ന കുതിരയില്ലാതെ മരം കയറ്റിയ സ്ലെഡിന് വീട്ടിലേക്ക് ഓടിക്കാൻ ആഗ്രഹിക്കുന്ന യെമല്യയെ ഒരു സന്ദേശവാഹകൻ കാണുകയും അവനെ നിരീക്ഷിക്കുകയും ചെയ്യുന്നു. യെമെലിയ തന്നോടൊപ്പം വരണമെന്ന് അദ്ദേഹം ആവശ്യപ്പെടുന്നു, പക്ഷേ വിസമ്മതിക്കുന്നു - പകരം സാർ തന്റെ അടുത്തേക്ക് വരണം എന്നാവശ്യപ്പെടുന്നു.
വട്ടെഴുത്ത്
thumb|right|[[തരിസാപ്പള്ളി ശാസനങ്ങൾ, വട്ടെഴുത്തിൽ]] പതിനഞ്ചാം നൂറ്റാണ്ടുവരെ മലയാളഭാഷയിൽ പ്രചാരത്തിലുണ്ടായിരുന്ന ഒരു ലിപിസമ്പ്രദായമാണ് വട്ടെഴുത്ത്. ബ്രാഹ്മി ലിപിയിൽ നിന്നാണ് ഇത് രൂപം കൊണ്ടത്. പാറയോ ചെമ്പുതകിടോ ചൂഴ്‌ന്നെടുത്ത് (ഉളികൊണ്ട് വെട്ടിയെടുത്ത്) എഴുതുന്നു എന്നു സൂചിപ്പിച്ചുകൊണ്ടു `വെട്ടെഴുത്ത്' എന്നും പറയാറുള്ള ലേഖനസമ്പ്രദായം. ദക്ഷിണേന്ത്യൻ ബ്രാഹ്മിയാണ് ഇതിന്റെ പ്രഭാവം. ഒരു കാലത്ത് വട്ടെഴുത്തിന് തെക്കേ ഇന്ത്യയിലാകമാനം പ്രചാരമുണ്ടായിരുന്നു. തെക്കൻ മലയാണ്മ, തെക്കൻ മലയാളം, നാനംമോനം, മലയാണ്മ, മലയാം തമിഴ്, ചേര-പാണ്ഡ്യ എഴുത്ത്, രായസവടിവ്, ഗജവടിവ് എന്നെല്ലാം ഈ ലിപിക്ക് പേരുണ്ട്. തമിഴ്‌നാട്ടിലും മലനാട്ടിലും വട്ടെഴുത്തു ശാസനങ്ങൾ ധാരാളമുണ്ട്. പഴയ കൊച്ചി-മലബാർ പ്രദേശത്ത് പ്രചരിച്ചിരുന്ന വട്ടെഴുത്തിന്റെ വകഭേദമാണ് കോലെഴുത്ത്. ലഭ്യമായ ഏറ്റവും പഴയ വട്ടെഴുത്തുരേഖ എട്ടാം ശതകത്തിലെതാണ്. വട്ടെഴുത്തിന് 'നാനംമോനം' എന്നും പേരുണ്ട്.
അക്ഷരങ്ങൾ
വട്ടെഴുത്തിൽ 12 സ്വരാക്ഷരങ്ങളും (അ, ആ, ഇ, ഈ, ഉ, ഊ, എ, ഏ, ഐ, ഒ, ഓ, ഔ -എന്നിവ) 18 വ്യഞ്ജനാക്ഷരങ്ങളും (ക, ങ, ച, ഞ, ട, ണ, ത, ന, പ, മ, യ, ര, ല, വ, ഴ, ള, റ, ഩ -എന്നിവ ) ചേർന്ന് 30 അക്ഷരങ്ങളാണുള്ളത്. ആംഗലേയ ഭാഷയുടേതിനു തത്തുല്യമായി കൂട്ടിയെഴുതുന്ന രീതിയിലായിരുന്നു ഈ അക്ഷരങ്ങൾ എഴുതിയിരുന്നത്. ഒരേ അക്ഷരം രണ്ടുതവണ തുടർച്ചയായി എഴുതിയാണ് കൂട്ടക്ഷരങ്ങൾ രൂപപ്പെടുത്തുക. കക എന്നെഴുതിയാൽ ക്ക എന്നും തത എന്നെഴുതിയാൽ ത്ത എന്നും വായിക്കണം. കൂടിച്ചേർന്ന അക്ഷരങ്ങൾക്ക് പ്രത്യേക ലിപിയിലില്ലായിരുന്നു. കൂട്ടക്ഷരങ്ങളും ഇരട്ടിപ്പികളും മനോധർമ്മം പോലെ വട്ടെഴുത്തിൽ വായിക്കണമായിരുന്നു.പിൽക്കാലത്തു വട്ടെഴുത്തു ലിപിക്ക് രൂപപരിണാമം വന്നിട്ടുണ്ട്.
നാനം മോനം
രാജകീയശാസനങ്ങളുടെ തുടക്കത്തിൽ 'ഹരിഃശ്രീ ഗണപതയേ നമഃ', 'സ്വസ്തി ശ്രീ' തുടങ്ങിയ സംസ്കൃത പദങ്ങൾ മാറ്റി അവയ്ക്കു പകരം 'നമോ നാരായണ' എന്നതായിരുന്നു എല്ലാ വട്ടെഴുത്തു ലിഖിതങ്ങളുടെയും ആരംഭത്തിൽ ഉപയോഗിച്ചു പോന്ന പ്രയോഗം. ആതിലെ ആദ്യാക്ഷരങ്ങളായ 'ന' കാരവും 'മ' കാരവും ചേർത്താണ് വട്ടെഴുത്തിന് 'നാനംമോനം' എന്നു പേരിട്ടത്. ബുദ്ധമത പ്രാഭവകാലത്ത് കുടിപ്പള്ളിക്കൂടങ്ങളിൽ അക്ഷരമാലയ്ക്കു നാനംമോനം എന്നായിരുന്നു പറഞ്ഞിരുന്നത്. നകാരം, മകാരം എന്ന മലയാളത്തിലെ പ്രയോഗത്തിനുപകരം നാനം, മോനം എന്നരീതിയിലായിരുന്നു അക്ഷങ്ങളെ വ്യവഹരിച്ചിരുന്നത്. നാനം, മോനം, ഇത്തനം, തൂവനം, ചിനം, ഇന്നനം, താനം, ഉമ്മനം എന്നായിരുന്നു അക്ഷരമാല വായിച്ചിരുന്നത്. 'നമൊസ്തു ജിനതെ' എന്ന് ജിനദേവനെ സ്തുതിക്കുന്നതിലെ ആദ്യാക്ഷരങ്ങൾ ചേർന്നതാണിതെന്നും പറയപ്പെടുന്നു
അവലംബങ്ങൾ
എസ് രാജേന്ദു, ചാഴൂർ ചെപ്പേട്, എൻ.ബി.എസ്. കോട്ടയം, 2015
വർഗ്ഗം:ഭാഷാശാസ്ത്രം വർഗ്ഗം:മലയാളം വർഗ്ഗം:ലിപികൾ
ഡോൺ മാക്സ്
ഒരു ഇന്ത്യൻ ചലച്ചിത്ര സംവിധായകനും എഡിറ്ററും ആണ് ഡോൺമാക്സ്.(ജനനം:1980 നവംബർ 16). കൈരളി ചാനലിൽ എഡിറ്ററായി ജോലി ചെയ്തിട്ടുണ്ട്. അൻപതോളം ചിത്രങ്ങളുടെ ട്രൈലെർ ചെയ്തിട്ടുണ്ട്. ഷാജി കൈലാസ് സംവിധാനം ചെയ്ത ദ് ടൈഗർ,വി.കെ പ്രകാശ് സംവിധാനം ചെയ്ത മൂന്നാമതൊരാൾ എന്നീ ചിത്രങ്ങളിൽ എഡിറ്ററായി പ്രവർത്തിച്ചിട്ടുണ്ട്. തമിഴ് ചിത്രങ്ങളായ സുറ,ആദവൻ,ജില്ല,തുടങ്ങിയവ എഡിറ്റ് ചെയ്തു. തമിഴ്,മലയാളം,കന്നഡ,തെലുങ്ക്, എന്നീ ഭാഷകളിൽ ആയി നിരവധി ചിത്രങ്ങളിൽ എഡിറ്ററായി പ്രവർത്തിച്ചിട്ടുണ്ട്. ആദ്യമായി സംവിധാനം ചെയ്ത പത്ത് കല്പനകൾ 2014 ൽ പ്രദശനത്തിന് എത്തി. അനൂപ് മേനോൻ, മീര ജാസ്മിൻ തുടങ്ങിയവർ ആണ് ഈ ചിത്രത്തിൽ പ്രധാന കഥാപാത്രങ്ങളെ അവതരിപ്പിച്ചത്.
കുടുംബം
കോട്ടയം ജില്ലയിൽ മുണ്ടക്കയത്ത് 1980 നവംബർ 16 ന് കെ.എൽ വർഗ്ഗീസിൻറ്റെയും ടി.വി ചിന്നമ്മയുടെയും മകൻ ആയാണ് ഡോൺമാക്സ് ജനിച്ചത്.
അയൺ മൗണ്ടൻ (കമ്പനി)
1951-ൽ സ്ഥാപിതമായ ബോസ്റ്റണിൽ മസാച്യുസെറ്റ്സ് ആസ്ഥാനമായി പ്രവർത്തിക്കുന്ന എന്റർപ്രൈസ് ഇൻഫോർമേഷൻ മാനേജ്മെന്റിന്റെ സേവനം നടത്തുന്ന ഒരു അമേരിക്കൻ കമ്പനിയാണ് അയൺ മൗണ്ടൻ (കമ്പനി) (nyse: IRM). വടക്കേ അമേരിക്ക, യൂറോപ്പ്, ആഫ്രിക്ക, ഏഷ്യ എന്നീ സ്ഥലങ്ങളിൽ ഉടനീളമുള്ള 220,000 ത്തിലധികം ഉപയോക്താക്കളുടെ റെക്കോർഡ്സ് മാനേജ്മെന്റ്, ഇൻഫോർമേഷൻ ഡിക്സ്ട്രക്ഷൻ, ഡേറ്റാ ബാക്ക്അപ്, റിക്കവറി സർവീസുകൾ എന്നീ വിഭാഗങ്ങളിൽ ഇവിടെ സേവനം നൽകുന്നു. 2016 -ൽ 94% ത്തിനുമുകളിൽ 1000 കമ്പനികൾ അവരെക്കുറിച്ചുള്ള അറിവുകൾ സൂക്ഷിക്കാനും കൈകാര്യം ചെയ്യുന്നതിനുമായി അയൺ മൗണ്ടൻ കമ്പനിയുടെ സേവനം ലഭ്യമാക്കി. S&P 500 ഇൻഡക്സിന്റെ ഘടകമായ അയൺ മൗണ്ടൻ FTSE4Good ഇൻഡക്സിന്റെ അംഗവുമാണ്.
ചരിത്രം
മഷ്റൂമിന്റെ വ്യാപാരവും ഭാവിലെ വളർച്ചയും കണക്കിലെടുത്ത് ഹെർമൻ നൗസ്റ്റ് ആണ് ഈ കമ്പനി ആരംഭിച്ചത്. അദ്ദേഹത്തിന്റെ ഉത്പ്പാദകവസ്തുവിന് വളരാൻ കൂടുതൽ സ്ഥലസൗകര്യം ആവശ്യമായി വന്നതിനാൽ 1936 -ൽ ന്യൂയോർക്കിലുള്ള ലിവിങ്സ്റ്റണിലെ100 ഏക്കർ ഇരുമ്പ് അയിര് ഖനി 9,000 ഡോളറിന് അദ്ദേഹം വാങ്ങി. 1950-ൽ മഷ്റൂം മാർക്കറ്റ് മാറ്റി നൗസ്റ്റ് ഖനിയെ മറ്റൊന്നിലേയ്ക്ക് ഉപയോഗപ്പെടുത്തി. അതിനെ അദ്ദേഹം അയൺ മൗണ്ടൻ എന്ന് പേർ നല്കുകയും ചെയ്തു.
സ്ഥാപിതവും ആദ്യ വർഷങ്ങളും (1951-1970)
നൗസ്റ്റ് ഒരു ബിസിനസ് അവസരം കണ്ടു. ശീത യുദ്ധഭീതികൾക്കിടയിലും, ആണവ ആക്രമണങ്ങളിൽ നിന്നും മറ്റ് ദുരന്തങ്ങളിൽ നിന്നും കോർപ്പറേറ്റ് വിവരങ്ങൾ സംരക്ഷിക്കുന്നതായിരുന്നു അത്.
ബ്യൂവേറിയ
അലൈംഗിക പ്രജനനം നടത്തുന്ന ഒരു ജീനസ് ഫംഗസ് ആണ് ബ്യൂവേറിയ  (Beauveria). ഇതിൽപ്പെട്ട നിരവധി സ്പീഷിസ് ഫംഗസുകൾ എൻഡമോ പാതോജനിക് ആണ്. അവ കീടങ്ങളിൽ വളരുകയും അവയെ നശിപ്പിക്കുകയും ചെയ്യുന്നു. ബ്യൂവേറിയ സ്പീഷീസിൽപ്പെട്ടവ പൊതുവേ കാണപ്പെടുന്നത് ഷഡ്പപദങ്ങളുടെ ആവാസകേന്ദ്രങ്ങളിലാണ്. മണ്ണിലും ഇവയുടെ സാന്നിദ്ധ്യമുണ്ട്. ബ്യുവേറിയ ബാസിയാന, വളരെ വ്യാപകമായി ഉപയോഗിക്കപ്പെടുന്ന  ഒരു ജൈവ കീടനാശിനിയാണ്
അവലംബം
വർഗ്ഗം:ഫംഗസുകൾ വർഗ്ഗം:ജൈവകീടനാശിനികൾ
രാജേഷ് ഗോപിനാഥൻ
മലയാള സിനിമയിലെ ഒരു തിരക്കഥാകൃത്താണ് രാജേഷ് ​ ഗോപിനാഥൻ.
അവലംബം
വർഗ്ഗം:മലയാളതിരക്കഥാകൃത്തുക്കൾ
ആസ്പർജില്ലസ് ഒറൈസെ
ജപ്പാനിലെ ബ്രൂയിംഗ് സൊസൈറ്റിയുടെ ജേണലിൽ തോഹോകു സർവകലാശാലയിലെ ഈജി ഇച്ചിഷിമ കോജി ഫംഗസിനെ "ദേശീയ ഫംഗസ്" (കൊക്കിൻ) എന്ന് വിശേഷിപ്പിച്ചിട്ടുണ്ട്. കാരണം കേവലം അതിന്റെ പ്രാധാന്യം സേക് ഉണ്ടാക്കാൻ വേണ്ടി കോജി ഉണ്ടാക്കുന്നതിന് മാത്രമല്ല കൂടാതെ മിസോ, സോയ സോസ്, മറ്റ് പരമ്പരാഗത ജാപ്പനീസ് ഭക്ഷണങ്ങൾ എന്നിവയ്ക്കായി കോജി ഉണ്ടാക്കുന്നതിനും കൂടിയാണ്. 2006-ലെ സൊസൈറ്റിയുടെ വാർഷിക യോഗത്തിൽ അദ്ദേഹത്തിന്റെ നിർദ്ദേശം അംഗീകരിക്കപ്പെട്ടു.
ജാപ്പനീസ് പദം kōji (麹) പല അർത്ഥങ്ങളിലും ഉപയോഗിക്കുന്നു. ചില സന്ദർഭങ്ങളിൽ ഇത് പ്രത്യേകമായി A. oryzae യെ സൂചിപ്പിക്കുന്നു. മറ്റ് സന്ദർഭങ്ങളിൽ ഇത് മൊണാസ്കസ് purpureus ഉം മറ്റ് പൂപ്പലുകളും ഉൾപ്പെടെ പുളിപ്പിച്ച ഭക്ഷണങ്ങളിൽ ഉപയോഗിക്കുന്ന എല്ലാ പൂപ്പലുകളെയും സൂചിപ്പിക്കുന്നു. അതിനാൽ ആശയക്കുഴപ്പം ഉണ്ടാകാതിരിക്കാൻ ശ്രദ്ധിക്കണം.
ജീനോം
തുടക്കത്തിൽ രഹസ്യമായി സൂക്ഷിച്ചിരുന്ന, A. oryzae ജീനോം 2005 അവസാനത്തോടെ ജാപ്പനീസ് ബയോടെക്‌നോളജി കമ്പനികളുടെ ഒരു കൺസോർഷ്യം പുറത്തിറക്കി. എട്ട് ക്രോമസോമുകൾ ഒരുമിച്ച് 37 ദശലക്ഷം അടിസ്ഥാന ജോഡികളും 12 ആയിരം പ്രവചിക്കപ്പെട്ട ജീനുകളും ഉൾക്കൊള്ളുന്നു. A. oryzae യുടെ ജനിതകഘടന അനുബന്ധമായ രണ്ട് Aspergillus സ്പീഷീസുകളേക്കാൾ മൂന്നിലൊന്ന് വലുതാണ്. A. oryzae യിൽ അടങ്ങിയിരിക്കുന്ന അധിക ജീനുകളിൽ പലതും ദ്വിതീയ രാസവിനിമയത്തിൽ ഉൾപ്പെട്ടിട്ടുണ്ടെന്ന് പ്രവചിക്കപ്പെടുന്നു. 1950-ൽ വേർപെടുത്തിയ ക്രമീകരിച്ച സ്‌ട്രെയിനെ RIB40 അല്ലെങ്കിൽ ATCC 42149 എന്ന് വിളിക്കുന്നു; അതിന്റെ രൂപഘടന, വളർച്ച, എൻസൈം ഉൽപ്പാദനം എന്നിവ മദ്യനിർമ്മാണത്തിനായി ഉപയോഗിക്കുന്ന സ്ട്രെയിനുകളിൽ സാധാരണമാണ്.
ബയോടെക്നോളജിയിൽ ഉപയോഗം
A. oryzae വഴി അഴുകൽ പ്രക്രിയയിലൂടെ ട്രാൻസ്-റെസ്‌വെറാട്രോൾ അതിന്റെ ഗ്ലൂക്കോസൈഡ് പിസൈഡിൽ നിന്ന് കാര്യക്ഷമമായി വേർപെടുത്താൻ കഴിയും.
ദ്വിതീയ മെറ്റബോളിറ്റുകൾ
A. oryzae ഒരു ദ്വിതീയ മെറ്റാബോലൈറ്റ് ഫാക്ടറി എന്ന നിലയിൽ ഒരു നല്ല തിരഞ്ഞെടുപ്പാണ്. രൂപാന്തരപ്പെട്ട തരങ്ങൾക്ക് ഉൽപ്പാദിപ്പിക്കാൻ കഴിയും: പോളികെറ്റൈഡ് സിന്തേസ്-ഡെറൈവ്ഡ് 1,3,6,8-ടെട്രാഹൈഡ്രോക്സിനാഫ്തലീൻ, ആൾട്ടർനാപൈറോൺ, 3-മെത്തിലോർസിനാൽഡിഹൈഡ്; സിട്രിനിൻ; ടെറെക്വിനോൺ എ; ടെന്നലിൻ, പൈറിപൈറോപീൻ, അഫിഡിക്കോളിൻ, ടെററ്റോണിൻ, ആൻഡ്രാസ്റ്റിൻ എ എന്നിവ പ്ലാസ്മിഡ് ഉൾപ്പെടുത്തൽ വഴി; കോ-ട്രാൻസ്ഫോർമേഷൻ വഴി പാക്സില്ലിനും അഫ്ലാട്രും; ഗേറ്റ്‌വേ ക്ലോണിംഗ് വഴി എ. നിദുലാൻസിൽ നിന്നുള്ള ആസ്പിരിഡോണും.
വിശാലമായ അർത്ഥത്തിൽ കോജിയുടെ ചരിത്രം
麹 (ചൈനീസ് qū, ജാപ്പനീസ് kōji) അതായത് പുളിപ്പിച്ച ഭക്ഷണങ്ങളിൽ ഉപയോഗിക്കുന്ന പൂപ്പൽ, 300 BCE-ൽ ചൈനയിലെ ഷൗലിയിൽ (സൗ രാജവംശത്തിന്റെ ആചാരങ്ങൾ) ആദ്യമായി പരാമർശിക്കപ്പെട്ടു. ഇതിന്റെ വികസനം ചൈനീസ് ഫുഡ് ടെക്നോളജിയിലെ ഒരു നാഴികക്കല്ലാണ്, കാരണം ഇത് മൂന്ന് പ്രധാന പുളിപ്പിച്ച സോയ ഭക്ഷണങ്ങളുടെ ആശയപരമായ ചട്ടക്കൂട് നൽകുന്നു: സോയാ സോസ്, ജിയാങ് / മിസോ, ഡൗച്ചി, ധാന്യം അടിസ്ഥാനമാക്കിയുള്ള വൈനുകൾ (ജാപ്പനീസ് സേക്ക്, ചൈനീസ് ഹുവാങ്ജിയുവും ഉൾപ്പെടെ) കൂടാതെ ലി. (ജാപ്പനീസ് അമസാക്കിന്റെ ചൈനീസ് മുൻഗാമി).
പുറംകണ്ണികൾ
വർഗ്ഗം:ജാപ്പനീസ് ഭക്ഷണം
അവുകന ബുദ്ധപ്രതിമ
ശ്രീ ലങ്കയിലെ നോർത്ത് സെൻട്രൽ പ്രവിശ്യയിലെ കെകിരവ എന്ന സ്ഥലത്തുള്ള ബുദ്ധപ്രതിമയാണ് അവുകന ബുദ്ധപ്രതിമ. ബുദ്ധൻ നിൽക്കുന്നതായാണ് രൂപം. 40 അടിയിൽ കൂടുതൽ ഉയരമുള്ള ഈ പ്രതിമ ഒരു വലിയ ഗ്രാനൈറ്റ് ശിലയിൽ നിന്ന് അഞ്ചാം നൂറ്റാണ്ടിൽ കൊത്തിയെടുത്തതാണ്. അഭയമുദ്രയുടെ ഒരു രൂപമാണ് ശില്പത്തിലുള്ളത്. അംഗവസ്ത്രത്തിന്റെ വിശദാംശങ്ങൾ സുന്ദരമായി കൊത്തിയിട്ടുണ്ട്. ധാതുസേന രാജാവിന്റെ ഭരണകാലത്താണ് ഈ പ്രതിമ നിർമ്മിക്കപ്പെട്ടത്. ഒരു ഗുരുവിന്റെയും ശിഷ്യന്റെയും മത്സരത്തിന്റെ ഭാഗമായാണ് ശിൽപ്പം നിർമ്മിക്കപ്പെട്ടതെന്ന ഐതിഹ്യമുണ്ട്. പുരാതന ശ്രീ ലങ്കയിൽ നിർമ്മിക്കപ്പെട്ട നിൽക്കുന്ന രൂപത്തിലുള്ള ബുദ്ധപ്രതിമകളുടെ ഏറ്റവും നല്ല ഉദാഹരണമാണിത്. രാജ്യത്തെ ഒരു പ്രധാന വിനോദ സഞ്ചാര കേന്ദ്രമാണ് ഇപ്പോൾ ഇത്.
പ്രത്യേകതകൾ
പുരാതന ശ്രീലങ്കയിലെ നിൽക്കുന്ന ബുദ്ധപ്രതിമകളിൽ ഏറ്റവും മിക‌ച്ചവയിൽ ഒന്നായാണ് ഈ പ്രതിമ കണക്കാക്കപ്പെടുന്നത്. ഗാന്ധാര ശിൽപ്പരീതിയുടെ സ്വാധീനം ഈ പ്രതിമയിൽ കാണാവുന്നതാണ്. അമരാവതിയിലെ ശിൽപ്പരീതിയുടെ സ്വാധീനവും പ്രതിമയിൽ ദൃശ്യമാണ്. അംഗവസ്ത്രം മുറുക്കിയാണ് ധരിച്ചിരിക്കുന്നതായി കാണുന്നത്. ശരീരത്തിന്റെ രൂപം വ്യക്തമായി ശില്പത്തിൽ കാണാൻ സാധിക്കും. വസ്ത്രത്തിന്റെ ഞൊറികൾ വ്യക്തമായി കാണപ്പെടുന്നുണ്ട്. ഇടത്ത് തോളിലൂടെയാണ് അംഗവസ്ത്രം ധരിച്ചിരിക്കുന്നത്. വലത് തോൾ നഗ്നമാണ്. ശ്രീലങ്കയിലെ ബുദ്ധപ്രതിമകളുടെ പൊതുവായ രീതിയാണിത്. ബുദ്ധ‌ന്റെ ശരീരം നിവർന്നാണ് നിൽക്കുന്നത്. ഇടതുകൈ കൊണ്ട് വസ്ത്രം ഇടതുതോളിൽ പിടിച്ചിട്ടുണ്ട്. വലതുകൈ വലതുതോൾ വരെ ഉയർത്തിയിട്ടുണ്ട്. വലതുകൈപ്പത്തി ഇടത്തേയ്ക്ക് തിരിച്ചാണ് പിടിച്ചിരിക്കുന്നത്. അശീഷ മുദ്ര എന്നാണ് ഈ മുദ്ര അറിയപ്പെടുന്നത്. അഭയ മുദ്രയുടെ ഒരു വകഭേദമാണിത്.
നിർമ്മാണം
ധാതുസേന രാജാവിന്റെ ഭരണകാലത്ത് അഞ്ചാം നൂറ്റാണ്ടിലാണ് ഈ പ്രതിമ പണികഴിപ്പിക്കപ്പെട്ടത് എന്നാണ് പരക്കെയുള്ള വിശ്വാസം. ഇദ്ദേഹത്തിന്റെ ഉത്തരവനുസരിച്ചാണത്രേ പ്രതിമ നിർമ്മിക്കപ്പെട്ടത്. ബാരന എന്നൊരു വ്യക്തിയാണ് പ്രതിമ പണികഴിപ്പിച്ചത് എന്നും വിശ്വാസമുണ്ട്. സസ്സേരുവ എന്ന സ്ഥലത്ത് നിൽക്കുന്ന ബുദ്ധന്റെ മറ്റൊരു പ്രതിമയുണ്ട്. ഇത് അവുകന പ്രതിമയുമായി വളരെ സാദൃശ്യമുള്ള ഒന്നാണ്. ശിൽപ്പികളായ ഒരു ഗുരുവിന്റെയും ശിഷ്യന്റെയും (ഗോല) മത്സരത്തിന്റെ ഫലമാണ് ഈ രണ്ട് പ്രതിമകളെന്നാണ് ഐതിഹ്യം. ഗുരു അവുകന പ്രതിമ നിർമ്മിക്കുകയും ശിഷ്യൻ സസ്സേരുവ പ്രതിമ നിർമ്മിക്കുകയും ചെയ്തത്രേ. ആദ്യം പ്രതിമയുടെ നിർമ്മാണം പൂർത്തിയാക്കുന്നയാൾ ഒരു മണിയടിച്ച് അത് അപരനെ അറിയിക്കണം എന്നായിരുന്നുവത്രേ ഇവർ തമ്മിലുള്ള നിബന്ധന. ഗുരുവാണ് ആദ്യം നിർമ്മാണം പൂർത്തിയാക്കുന്നതിൽ വിജയിച്ചത്. സസ്സേരുവ പ്രതിമ അപൂർണ്ണമായിരിക്കുന്നതിന് കാരണം ഇതാണത്രേ. ഈ രണ്ടു പ്ര‌തിമകളിൽ കൂടുതൽ മെച്ചപ്പെട്ട പ്രതിമ അവുകന പ്രതിമയാണെന്നാണ് കണക്കാക്കപ്പെടുന്നത്. ഈ രണ്ടു പ്രതിമകളും തമ്മിലുള്ള സാദൃശ്യം കാരണം ഈ കഥ ശരിയായിരിക്കാൻ സാദ്ധ്യതയുണ്ടെന്നാണ് ചിലർ കരുതുന്നത്.
ഇപ്പോഴത്തെ സ്ഥിതി
ഇന്ന് തീർ‌ഥാടകർ രാജ്യത്തിന്റെ എല്ലാ ഭാഗങ്ങളിൽ നിന്നും ഈ പ്രദേശം സന്ദർശിക്കുന്നുണ്ട്. അവുകന പ്രതിമ ഇപ്പോൾ ശ്രീലങ്കയിലെ ഒരു പ്രധാന ടൂറിസ്റ്റ് കേന്ദ്രമായും മാറിയിട്ടുണ്ട്. ഇവിടെ അടിസ്ഥാന സൗകര്യങ്ങൾ കുറവായിരുന്നുവെങ്കിലും ഇപ്പോൾ ആർക്കിയോളജി ഡിപ്പാർട്ട്മെന്റും സിവിൽ ഡിഫൻസ് ഫോഴ്സും അടിസ്ഥാന സൗകര്യങ്ങൾ വികസിപ്പിക്കുന്നതിൽ കാര്യമായ പുരോഗതി കൈവരിച്ചിട്ടുണ്ട്.
കൂടുതൽ വായനയ്ക്ക്
von Schroeder, Ulrich (1990). Buddhist Sculptures of Sri Lanka. (752 p.; 1620 illustrations). Hong Kong: Visual Dharma Publications, Ltd. ISBN 962-7049-05-0
പുറത്തേയ്ക്കുള്ള കണ്ണികൾ
വർഗ്ഗം:ബുദ്ധപ്രതിമകൾ വർഗ്ഗം:ശ്രീലങ്ക
സിംഗപൂർ ബൊട്ടാണിക്ക് ഗാർഡൻസ്
സിംഗപ്പൂരിന്റെ പ്രധാന ഷോപ്പിംഗ് മേഖലയിൽ സ്ഥിതിചെയ്യുന്ന 158-വർഷം പഴക്കമുള്ള ട്രോപ്പിക്കൽ ഗാർഡനാണ് സിംഗപ്പൂർ ബൊട്ടാണിക് ഗാർഡൻസ്. യുനെസ്കോ ലോകപൈതൃകസ്ഥാനങ്ങളിൽ ഇടം പിടിച്ച ഏക ബൊട്ടാണിക് ഗാർഡനും മൂന്ന് ഗാർഡനുകളിൽ ഒന്നുമാണിത്. 2013 മുതൽ ഈ ബൊട്ടാണിക് ഗാർഡൻ ഏഷ്യയിലെ പാർക്ക് വിനോദസഞ്ചാരകേന്ദ്രങ്ങളിൽ ഉന്നതസ്ഥാനം വഹിക്കുന്നു എന്ന് ട്രിപ്പ്അഡ്വൈസറിന്റെ ട്രാവലേഴ്സ് ചോയ്സ് അവാർഡ് പറയുന്നു. 2012 ൽ ആരംഭിച്ച അന്താരാഷ്ട്ര ഗാർഡൻ ടൂറിസം അവാർഡിലെ ഉദ്ഘാടന ഗാർഡൻ ഇതായിരുന്നു. മിഷെലിന്റെ ത്രീസ്റ്റാർ റേറ്റിംഗ് ഇതിന് 2008 ൽ ലഭിച്ചു.
ചാരുലത
സത്യജിത് റേ സംവിധാനം ചെയ്ത്, സൗമിത്ര ചാറ്റർജി, മാധബി മുഖർജി, ശൈലേൻ മുഖർജി എന്നിവർ പ്രധാന വേഷങ്ങളിൽ അഭിനയിച്ച് 1964-ൽ പുറത്തിറങ്ങിയ ബംഗാളി ചലച്ചിത്രമാണ് ചാരുലത. രബീന്ദ്രനാഥ് ടാഗോറിന്റെ തകർന്ന കൂട് എന്ന നീണ്ടകഥയാണ് ഈ സിനിമയ്ക്ക് ആധാരം.
ബർളിൻ രാജ്യാന്തരചലച്ചിത്രമേളയിൽ ഈ ചിത്രത്തിന്ന് ഏറ്റവും നല്ല രചനക്കുള്ള ഗോൾഡൻ ബെയർ പുരസ്കാരം കിട്ടുകയുണ്ടായി.
കുറിപ്പുകൾ
വർഗ്ഗം:ബംഗാളി ചലച്ചിത്രങ്ങൾ വർഗ്ഗം:സത്യജിത് റേ സം‌വിധാനം ചെയ്ത ചിത്രങ്ങൾ
ഗ്രാമീണ കാനഡ
നിലവിലെ ജനസംഖ്യാ കണക്കെടുപ്പിലെ ഡാറ്റ ഉപയോഗിച്ച് ജനസംഖ്യാകേന്ദ്രങ്ങൾ നിർവചിച്ചതിനുശേഷം അവശേഷിക്കുന്ന പ്രദേശമാണ് കാനഡയിലെ ഗ്രാമീണ പ്രദേശം എന്ന് അർഥമാക്കുന്നത്. നിലവിലെ സെൻസസ് അനുസരിച്ച് ചെറിയ പട്ടണങ്ങൾ, ഗ്രാമങ്ങൾ, ആയിരത്തിൽ താഴെ ജനസംഖ്യയുള്ള മറ്റ് ജനസംഖ്യാ മേഖലകൾ എന്നിവ ഗ്രാമീണ മേഖലകളിൽ ഉൾപ്പെടുന്നു. ഗ്രാമീണ മേഖലകളിൽ (ആർ‌എ) ജനസംഖ്യ കേന്ദ്രങ്ങൾക്ക് പുറത്തുള്ള എല്ലാ പ്രദേശങ്ങളും (പി‌ഒ‌പി‌സി‌ടി‌ആർ‌) ഉൾപ്പെടുന്നു. അതായത് ഒന്നിച്ചുള്ള നോട്ടത്തിൽ ജനസംഖ്യാകേന്ദ്രങ്ങളും ഗ്രാമപ്രദേശങ്ങളും കാനഡയെ മുഴുവൻ ഉൾക്കൊള്ളുന്നു. ഗ്രാമീണ ജനസംഖ്യയിൽ സെൻസസ് മെട്രോപൊളിറ്റൻ പ്രദേശങ്ങളിലെ (സിഎംഎ) സെൻസസ് അഗ്ലൊമറേഷൻ (സിഎ) പ്രകാരമുള്ള ഗ്രാമപ്രദേശങ്ങളിൽ താമസിക്കുന്നവരുടെ കണക്കുകളും ഉൾപ്പെടുന്നു. ഇതോടൊപ്പം സിഎംഎകൾക്കും സിഎകൾക്കും പുറത്തുള്ള ഗ്രാമപ്രദേശങ്ങളിൽ താമസിക്കുന്ന ജനസംഖ്യയും ഇതിൽ ഉൾപ്പെടുന്നു.
കേന്ദ്ര സാഹിത്യ അക്കാദമി പുരസ്കാരം 2015
കേന്ദ്ര സാഹിത്യ അക്കാദമി പുരസ്കാരം 2015
23 ഇന്ത്യൻ ഭാഷകളിൽ നിന്നുള്ള ആറു ചെറുകഥകൾ, ആറു കവിതാസമാഹാരങ്ങൾ, നാലു നോവലുകൾ, രണ്ടുവീതം ലേഖന സമാഹാരങ്ങൾ, വിമർശനം, നാടകം, ഒരു ഓർമക്കുറിപ്പ് എന്നിവയാണ് പുരസ്‌കാരങ്ങൾ നേടിയത്‌.
ഗ്രാമീണ കാനഡ
ഗ്രാമപ്രദേശങ്ങളിൽ, ജനസാന്ദ്രതയും ജീവിത സാഹചര്യങ്ങളും വളരെയധികം വ്യത്യാസപ്പെട്ടിരിക്കുന്നു. ഗ്രാമപ്രദേശങ്ങളിൽ ഉൾപ്പെടുത്തിയിട്ടുള്ളവ താഴെ പറയുന്നു...
കേന്ദ്ര സാഹിത്യ അക്കാദമി പുരസ്കാരം 2015
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം
ഗ്രാമീണ കാനഡ
അവലംബം
വർഗ്ഗം:കാനഡയുടെ ഭൂമിശാസ്ത്രം
ഫോസ്ബറി ഫ്ലോപ്
കായികമത്സരങ്ങളിൽ ഹൈജമ്പ് ഇനത്തിൽ താരങ്ങൾ ബാറിനെ മറികടക്കാൻ സ്വീകരിയ്ക്കുന്ന ഒരു ശൈലിയാണ് ഫോസ്ബറി ഫ്ലോപ്. ഈ രീതി ആദ്യമായി ഉപയോഗിച്ചത് ഒരു അമേരിക്കൻ താരമായ ഡിക്ക് ഫോസ്ബറിയാണ്.(ജ:മാർച്ച് 6, 1947).1968 ലെ ഒളിമ്പിക്സിൽ ഫോസ്ബറി ഈ ഇനത്തിൽ സ്വർണ്ണം നേടുകയുണ്ടായി. ഈ രീതിയ്ക്കു മുൻപ് ഹൈജമ്പിലെ ബാർ ചാടി ഉയർന്നു മറികടക്കാൻ പ്രചാരത്തിലുണ്ടായിരുന്നത് വെസ്റ്റേൺ റോൾ,സ്റ്റ്റാഡിൽ തന്ത്രം,ഈസ്റ്റേൺ കട്ട്-ഓഫ്, സിസ്സേർസ് ജമ്പ് എന്നിവയായിരുന്നു.
ഫോസ്ബറിരീതി
ബാറിനെ ലക്ഷ്യമാക്കി അർദ്ധവൃത്താകൃതിയിൽ ('C',J)ഏതാനും ചുവടുകൾ വേഗത്തിൽ ഓടുന്ന കായികതാരം സ്റ്റാൻഡിനു മുൻപിൽ വച്ച് ശരീരം പിൻതിരിച്ച് ഉയർത്തി തലയും തോൾഭാഗവും ആദ്യവും കാലുകൾ അതിനു ശേഷവും ബാറിനെ മറികടക്കുന്നതാണ് ഈ രീതി.ഈ ശൈലിയിൽ കായികതാരത്തിന്റെ തലയും തോൾഭാഗവും തറയിൽ ആദ്യം സ്പർശിയ്ക്കുന്നതാണ്.
പുറംകണ്ണികൾ
വർഗ്ഗം:കായിക സാങ്കേതിക പദങ്ങൾ
സാറ്റലൈറ്റ് ലൗഞ്ച് വെഹിക്കിൾ
'''എസ്. എൽ. വി.(സാറ്റലൈറ്റ് ലൗഞ്ച് വെഹിക്കിൾ)''' (Hindi: उपग्रह प्रक्षेपण यान)1970ൽ ഇന്ത്യയിലെ ഇന്ത്യൻ സ്പേസ് റിസർച്ച് ഓർഗനൈസേഷൻ ഉപഗ്രഹങ്ങൾ വിക്ഷേപിക്കാൻ വേണ്ട സാങ്കേതികവിദ്യ വികസിപ്പിച്ചെടുക്കാൻ തുടങ്ങിയ പ്രൊജക്റ്റ് ആയിരുന്നു. എ. പി. ജെ. അബ്ദുൽ കലാം ആയിരുന്നു ഈ പ്രൊജക്റ്റിന്റെ തലവൻ. 40 കിലോഗ്രാം ഭാരം 400 കി. മീ. ഉയരത്തിലെത്തിക്കുകയാണ് എസ്. എൽ. വി. ലക്ഷ്യം വച്ചത്. 1979 ആഗസ്റ്റിൽ നടന്ന ആദ്യ എസ്. എൽ. വി. ദൗത്യം ഭാഗികമായേ വിജയിച്ചുള്ളു.
അത് 4 ഘട്ടമുള്ള ഖര ഇന്ധനം മാത്രം ഉപയോഗിക്കുന്ന മോട്ടോറുള്ള റോക്കറ്റായിരുന്നു.
1979 ആഗസ്റ്റ് 10 നു ശ്രീഹരിക്കോട്ടയിൽ നിന്നായിരുന്നു എസ്. എൽ. വി. യുടെ ആദ്യ വിക്ഷേപണം. 1983 ഏപ്രിൽ 17നായിരുന്നു നാലാമത്തെയും അവസാനത്തെയും എസ്. എൽ. വി. യുടെ വിക്ഷേപണം.
അവലംബം
വർഗ്ഗം:ഇന്ത്യയുടെ ബഹിരാകാശപദ്ധതികൾ
അ. മാധവൻ
തമിഴ് സാഹിത്യകാരനാണ് '''അ. മാധവൻ'''. ഇളക്കിയ ചുവടുകൾ എന്ന ലേഖന സമാഹാരത്തിന് 2015 ൽ കേന്ദ്രസാഹിത്യ അക്കാദമി അവാർഡ്‌ ലഭിച്ചു.
ജീവിതരേഖ
തിരുനെൽവേലി സ്വദേശികളായ ആവുടനായകം പിള്ളയുടേയും ചെല്ലമ്മാളിന്റേയും മകനായി 1934 ൽ തിരുവനന്തപുരത്തു ജനിച്ചു. അച്ഛന്റെ പേരായ ആവുടനായകത്തിന്റെ ആദ്യാക്ഷരം ചേർത്ത്  '''ആ. മാധവൻ''' എന്ന പേര് സ്വീകരിച്ചു. ചാല സ്‌കൂളിൽ നിന്നും സിക്‌സ്‌ത്‌ ഫോറം പാസായി. ചിരുകതൈ എന്ന തമിഴ്‌ പ്രസിദ്ധീകരണത്തിൽ വിക്‌ടർ ഹ്യൂഗോയുടെ രചനകൾ മലയാളത്തിൽ നിന്ന്‌ തമിഴിലേക്ക്‌ പരിഭാഷപ്പെടുത്തിയാണ്‌ സാഹിത്യലോകത്തേക്ക്‌ പ്രവേശിച്ചത്‌. ഡി.എം.കെ. നേതാക്കളായ അണ്ണാദുരെയ്ക്കും എം. കരുണാനിധിക്കുമൊപ്പം പാർട്ടി പത്രമായ മുരശൊലിയിൽ എഴുതിയിരുന്നു. 2002- 07 കാലയളവിൽ കേന്ദ്ര സാഹിത്യ അക്കാദമിയുടെ വിദഗ്‌ധ സമിതി അംഗമായിരുന്നു. ട്രിവാൻഡ്രം തമിഴ്‌ സംഘത്തിന്റെ സ്‌ഥാപകനും ദീർഘകാലം പ്രസിഡന്റുമായിരുന്നു. 2021 ജനുവരി 5 ന് തിരുവനന്തപുരത്ത് അന്തരിച്ചു.
വട്ടാര വഴക്കം ശൈലി
ബ്രാഹ്മണർ എഴുതുന്നതാണ് സാഹിത്യമെന്നായിരുന്നു തമിഴകത്തെ ശൈലി. നാട്ടുഭാഷയിൽ വരുന്നതാണ് സാഹിത്യമെന്നും സാധാരണക്കാരന്റെ ചൂടും ചൂരും കണ്ണീരും അനുഭവങ്ങളുമാണ് യഥാർത്ഥ സാഹിത്യമെന്നും പറയുന്നതാണ് വട്ടാരവഴക്കം. അണ്ണാദുരൈയും മനോൻമണീയം സുന്ദരം പിള്ളയും എം. കരുണാനിധിയും മറ്റും ചേർന്ന് നടത്തിയ ആ പോരാട്ടത്തിന്റെ ഭാഗമായിരുന്നു ആ.മാധവൻ. തമിഴ് സാഹിത്യത്തിൽ വട്ടാരവഴക്കം ശൈലി വലിയ വ്യത്യാസമുണ്ടാക്കി.
അവലംബം
വർഗ്ഗം:തമിഴ് ഗദ്യസാഹിത്യകാരന്മാർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഉള്ളൂർ അവാർഡ് ലഭിച്ചവർ വർഗ്ഗം:1934-ൽ ജനിച്ചവർ വർഗ്ഗം:2021-ൽ മരിച്ചവർ വർഗ്ഗം:ജനുവരി 5-ന് മരിച്ചവർ
മധു സി. നാരായണൻ
അവലംബം
വർഗ്ഗം:മലയാളചലച്ചിത്രസംവിധായകർ
റിച്ചാർഡ് എഫ്. ഹെക്ക്
ഒരു അമേരിക്കൻ രസതന്ത്രജ്ഞനാണ് '''റിച്ചാർഡ് എഫ്. ഹെക്ക്''' (ജനനം: ഓഗസ്റ്റ് 15 1931 ). ഹെക്ക് പ്രക്രിയ കണ്ടെത്തിയതിന്റെ പേരിലാണ് ഇദ്ദേഹം കൂടുതലായും അറിയപ്പെടുന്നത്. ഓർഗാനിക് രസതന്ത്ര വിഭാഗത്തിൽ പല്ലാഡിയം ഉപയോഗിച്ച് ആൽക്കൈനുകളും അരെൽ ഹലൈഡുകളും തമ്മിലുള്ള പ്രവർത്തനം രാസത്വരണവിധേയമാക്കിയതിനു 2010-ലെ നോബൽ സമ്മാനം ഇദ്ദേഹം ജപ്പാനീസ് ശാസ്ത്രജ്ഞരായ ഐച്ചി നെഗീഷി, അകിര സുസുക്കി എന്നിവരുമായി പങ്കിട്ടു.
അവലംബം
വർഗ്ഗം:1931-ൽ ജനിച്ചവർ
വർഗ്ഗം:അമരിക്കൻ രസതന്ത്രജ്ഞർ വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വൂൾഫ്ഹൗണ്ട് ഓഫ് ദി ഗ്രേ ഹൗണ്ട് ക്ലാൻ
2006-ൽ പുറത്തിറങ്ങിയ റഷ്യൻ സ്ലാവിക് ഫാന്റസി ചലച്ചിത്രമാണ് വൂൾഫ്ഹൗണ്ട് ഓഫ് ദി ഗ്രേ ഹൗണ്ട് ക്ലാൻ (റഷ്യൻ: Волкодав из рода Серых Псов, romanized: Volkodav IZ roda Serykh Psov) നിക്കോളായ് ഓഫ് സേമൻ എന്ന നോവലിനെ ആസ്പദമാക്കി നിക്കോളായ് ഓഫ് സെമൻ സംവിധാനം ചെയ്തു.
റഷ്യൻ സിനിമയുടെ ചരിത്രത്തിലെ ഏറ്റവും വലിയ ചലച്ചിത്ര ബജറ്റുകളിലൊന്നായ (അന്താരാഷ്ട്ര സ്റ്റുഡിയോകളുടെ പോസ്റ്റ് പ്രൊഡക്ഷൻ ജോലികൾ ഉൾപ്പെടെ) ഈ ചിത്രം അതിന്റെ മാതൃരാജ്യത്ത് ശ്രദ്ധേയമായ വിജയമായിരുന്നു.
ഇംഗ്ലീഷ് സംസാരിക്കുന്ന ലോകത്ത് ചിത്രം വ്യാപകമായ തിയറ്റർ റിലീസ് കണ്ടില്ലെങ്കിലും, അന്തർദേശീയ വിതരണക്കാരായ സെൻട്രൽ പാർട്ണർഷിപ്പ്, മൊമെന്റം പിക്‌ചേഴ്‌സ് എന്നിവ ഇംഗ്ലീഷ് ഭാഷയിലുള്ള ഹോം വീഡിയോ പതിപ്പുകൾ നിർമ്മിച്ചിട്ടുണ്ട്. അവ ചില നിരൂപക പ്രശംസ നേടിയിട്ടുണ്ട്.
പ്ലോട്ട്
സിനിമയുടെ പശ്ചാത്തലം യൂറോപ്പിലെ ഇരുണ്ട യുഗത്തിലെ ഒരു ഉയർന്ന ഭാവനാലോകമാണ്. അതിൽ നിരാശരും രക്തദാഹികളുമായ യുദ്ധപ്രഭുക്കൾ തങ്ങളുടെ ശാശ്വതമായ ആധിപത്യത്തിനായുള്ള അന്വേഷണത്തിൽ ക്രൂരമായ യുദ്ധങ്ങൾ ചെയ്യുന്നു. എന്നിട്ടും അവരുടെ വാളുകളും പരിചകളും കുന്തങ്ങളും അമ്പുകളും എല്ലാം പൊട്ടുന്നതും തലകീഴായതും മങ്ങിയതുമാണ്. പരസ്പരം അവരുടെ പ്രചാരണങ്ങൾ അവസാനമില്ലാതെ നീട്ടിക്കൊണ്ടുപോകുന്നു. വടക്കൻ ഗോത്രങ്ങളിലൊന്നിലെ ഒരു മനുഷ്യനെക്കുറിച്ച് ഒരു നിഗൂഢ ഘടകത്തിന്റെ സഹായത്തോടെ, നിലവിലുള്ള മറ്റേതൊരു ആയുധത്തെയും അപേക്ഷിച്ച് വളരെ കഠിനവും ശക്തവും മൂർച്ചയുള്ളതും കൂടുതൽ മോടിയുള്ളതുമായ ആയുധങ്ങൾ നിർമ്മിക്കാൻ കഴിവുള്ള ഒരു കമ്മാരൻ ആണെന്ന് പ്രചരിക്കുന്നു:. യുദ്ധപ്രഭുക്കൾ ആയുധങ്ങളുടെ നിഗൂഢനായ യജമാനനെ തിരയുന്നു, ഫലമുണ്ടായില്ല.
External links
വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
വംഗാല
ഇന്ത്യയിലെ മേഘാലയ, നാഗാലാൻഡ്, അസം എന്നിവിടങ്ങളിലും ബംഗ്ലാദേശിലെ ഗ്രേറ്റർ മൈമെൻസിംഗിലും താമസിക്കുന്ന ഗാരോ ഗോത്രക്കാർ ആഘോഷിക്കുന്ന കൊയ്ത്തുത്സവമാണ് വംഗാല. വിളവെടുപ്പിനു ശേഷമുള്ള ഈ ഉത്സവത്തിൽ, സമ്പന്നമായ വിളവെടുപ്പ് നൽകി ജനങ്ങളെ അനുഗ്രഹിച്ചതിന് അവർ മിസി സാൽജോംഗ് സൂര്യദേവനോട് നന്ദി പറയുന്നു. സെപ്റ്റംബർ മുതൽ ഡിസംബർ വരെയുള്ള മാസങ്ങളിൽ വിവിധ ഗ്രാമങ്ങൾ വിവിധ തീയതികൾ നിശ്ചയിച്ച് വംഗാല ആഘോഷിക്കുന്നു.
ആധുനിക വംഗാലയുടെ ചരിത്രം
ആദ്യത്തെ നൂറു ഡ്രംസ് വംഗാല ഫെസ്റ്റിവൽ 1976 ഡിസംബർ 6, 7 തീയതികളിൽ ഇന്ത്യയിലെ ടുറയിൽ നിന്ന് 18 കിലോമീറ്റർ അകലെയുള്ള റോൺഗ്രാം സി & ആർഡി ബ്ലോക്ക് ഓഫീസിന് സമീപമുള്ള അസനാങിൽ സംഘടിപ്പിച്ചു. അതിനുശേഷം, ഇത് എല്ലാ വർഷവും ആഘോഷിക്കപ്പെടുന്നു. ഗാരോ ഹിൽ‌സിന് പുറത്തുനിന്നുള്ള ഡാൻസ് ട്രൂപ്പുകളായ ബംഗ്ലാദേശ്, കാർബി ആംഗ്ലോംഗ് എന്നിവ ഉൾപ്പെടുന്ന തരത്തിൽ ഉത്സവം വളരെയധികം വളർന്നു. മികച്ച പ്രകടനം കാഴ്ചവയ്ക്കുന്ന ഡാൻസ് ട്രൂപ്പിന് ഗണ്യമായ തുക സമ്മാനമായി നൽകുന്നു. 100 ഡ്രംസ് ഫെസ്റ്റിവൽ ഒരു സംസ്ഥാന സ്പോൺസർ ചെയ്ത പരിപാടിയാണ്. ഇത് വർഷം തോറും നിരവധി പ്രാദേശിക, ദേശീയ, അന്തർദേശീയ വിനോദ സഞ്ചാരികളെ ആകർഷിക്കുന്നു.
രണ്ടാം ഭേദഗതി (അമേരിക്കൻ ഭരണഘടന)
1791 ഡിസംബർ 15-ന് നിലവിൽ വന്ന അമേരിക്കൻ ഭരണഘടയിലെ രണ്ടാം ഭേദഗതി ബിൽ ഒഫ് റൈറ്റ്സ് എന്ന ആദ്യത്തെ പത്ത് ഭരണഘടനാ ഭേദഗതികളിലൊന്നാണ്. ഇവയെല്ലാം അമേരിക്കൻ പൗരന്മാരുടെ സ്വാതന്ത്ര്യം കാത്തു സൂക്ഷിക്കാൻ വേണ്ടി വരുത്തിയ ഭേദഗതികളായത് കൊണ്ടാണ് ബിൽ ഒഫ് റൈറ്റ്സ് അഥവാ അവകാശ പത്രിക എന്ന് വിളിക്കുന്നത്. 1791 ലെ രണ്ടാം ഭേദഗതിയനുസരിച്ച് എല്ലാ അമേരിക്കൻ പൗരന്മാർക്കും തോക്കുകൾ കൈവശം വൈയ്ക്കാനും, കൊണ്ടുനടക്കാനുമുള്ള സ്വാതന്ത്ര്യം ഭരണഘടനാപരമായ അടിസ്ഥാന അവകാശമാണ്. അമേരിക്കയുടെ നാലാമത്തെ പ്രസിഡന്റായ ജേംസ് മാഡിസൺ ആണ് ഈ ഭേദഗതികൾ കോൺഗ്രസ്സിലവതരിപ്പിച്ചത്. അതിന്റെ ഇംഗ്ലീഷ് വാക്യമിപ്രകാരമാണ് "A well regulated militia being necessary to the security of a free state, the right of the people to keep and bear arms shall not be infringed" (മലയാളം തർജ്ജിമ : "ഒരു സുഭദ്രമായ ജനകീയ സേന ഒരു സ്വതന്ത്ര രാജ്യത്തിന്റെ സുരക്ഷയ്ക്ക് അനിവാര്യമാണ്, അതിനാൽ ആയുധങ്ങൾ കൈവശം വയ്ക്കാനും കൊണ്ട്നടക്കാനുമുള്ള ജനങ്ങളുടെ അവകാശം ലംഘിക്കാൻ പാടുള്ളതല്ല") കൂടെക്കൂടെയുള്ള വെടിവെയ്പ്പ് സംഭവങ്ങൾ കാരണം ഇപ്പോൾ ഈ അവകാശത്തിൽ നിയന്ത്രണങ്ങൾ വരുത്താൻ ചില രാഷ്ട്രീയ നീക്കങ്ങൾ നടക്കുന്നുണ്ട്.
വംഗാല
ആഘോഷങ്ങൾ
രണ്ടോ മൂന്നോ ദിവസം - അല്ലെങ്കിൽ ഒരാഴ്ച വരെ - രണ്ടോ മൂന്നോ സഹകരണ ഗ്രാമങ്ങൾ വംഗാല പരമ്പരാഗതമായി ആഘോഷിക്കുന്നു. ഗാരോ ഗോത്രത്തിന്റെ പുരാതന പൈതൃകം സംരക്ഷിക്കുന്നതിനും യുവതലമുറയെ അവരുടെ വേരുകളിലേക്ക് തുറന്നുകാട്ടുന്നതിനുമുള്ള ശ്രമമായി അടുത്തിടെ മെട്രോപൊളിറ്റൻ പ്രദേശങ്ങളിൽ ഇത് ഒരു ദിവസം ആഘോഷിച്ചു. പഴയ പരമ്പരാഗത ശൈലികൾ മേഘാലയയിലെ വെസ്റ്റ് ഗാരോ ഹിൽസ് ജില്ലയിലെ സദോൽപാറ പോലുള്ള വിദൂര "സോങ്‌സാരെക്" (ആനിമിസ്റ്റിക്) ഗ്രാമങ്ങളിൽ കാണാം. ക്രിസ്തുമതത്തെ അവഗണിച്ചുകൊണ്ട് അവിടെ പഴയ ദേവന്മാരെ ആരാധിക്കുന്ന ആളുകൾ ഇപ്പോഴും അവരുടെ ജീവിതരീതിയിൽ തുടരുന്നു. മേഘാലയയിലെ വെസ്റ്റ് ഗാരോ ഹിൽ‌സിലെ ആസാനംഗിൽ നടന്ന 100 ഡ്രംസ് ഫെസ്റ്റിവലിൽ വംഗാലയുടെ കൂടുതൽ പ്രചോദിതവും വാണിജ്യപരവുമായ ഒരു വകഭേദം കാണാൻ കഴിയും, അവിടെ ഗാരോ ഹിൽ‌സിലെമ്പാടും ഗാരോ നിവാസികളുടെ ഒരു വിധം വലിയ പോക്കറ്റുകളുള്ള കാർബി ആംഗ്ലോംഗ്, ത്രിപുര, ബംഗ്ലാദേശ് തുടങ്ങിയ വിദൂര സ്ഥലങ്ങളിൽ നിന്നുള്ള കലാകാരന്മാരെ (അവർ ക്രിസ്ത്യാനികളാകാം അല്ലെങ്കിൽ അല്ലാത്തവരാകാം) ക്ഷണിക്കുന്നു. മൂന്ന് ദിവസത്തേക്ക് നടക്കുന്ന ഈ മെഗാ ഇവന്റ് കായികം, ഭക്ഷണം, കല, സംസ്കാരം തുടങ്ങിയവ നിരവധി ആരാധകർക്ക് പ്രിയങ്കരമാണ്. ഗാരോസിന്റെ സാംസ്കാരിക, സാമ്പത്തിക, യഥാർത്ഥ രാഷ്ട്രീയ ഹൃദയഭാഗമായ ടൂറയെ പ്രധാനമായും 100 ഡ്രംസ് ഫെസ്റ്റിവലിലും ടുറയിലെ ക്രിസ്ത്യൻ ഗേൾസ് ഹയർ സെക്കൻഡറി സ്കൂളിലെ വിദ്യാർത്ഥികൾ (ഇത് പാഠ്യപദ്ധതിയുടെ അനിവാര്യ ഭാഗമായി വിദ്യാർത്ഥികളെ നൃത്തം പഠിപ്പിക്കുന്നു) പ്രതിനിധീകരിക്കുന്നു.
രണ്ടാം ഭേദഗതി (അമേരിക്കൻ ഭരണഘടന)
ആയുധ നിയന്ത്രണ വിവാദം
അമേരിക്കയിൽ ഒട്ടേറെ വികാരങ്ങളിളക്കിവിടുന്ന വിഷയമാണ് ആയുധ നിയന്ത്രണം. തോക്ക് നിയന്ത്രണത്തിനെ എതിർക്കുന്നവർക്കും, പിന്തുണയ്ക്കുന്നവർക്കും ഇതിൽ ഒരു പോലെ ശക്തമായ നിലപാടുകളാണുള്ളത്. പലർക്കും സംയമനം വിടാതെ ചർച്ച ചെയ്യാൻ പറ്റാത്ത വിഷയമായത്കൊണ്ട് പല ഇന്റെർനെറ്റ് ഗ്രൂപ്പുകളിലും നിരോധിച്ച വിഷയമാണിത്. തോക്കുകൾ പൂർണ്ണമായി നിയന്ത്രിക്കാനല്ല ഇപ്പോഴത്തെ ഭരണകൂടം ശ്രമിക്കുന്നത്. യന്ത്രത്തോക്കുകൾ, ഗ്രെനേഡ് ലോഞ്ചർ (grenade launcher) എന്നീ തരം തോക്കുകളുടെ സ്വകാര്യ ഉടമസ്ഥാവകാശം നിരോധിക്കാനാണ് ശ്രമം. കാരണം ഇതുപോലുള്ള മാരകമായ ആയുധങ്ങൾ മാനസികനില തെറ്റിയ ഒരാളുടെ കൈയിൽ കിട്ടുകയാണെങ്കിൽ ഭീകരമായ ജീവൻഹാനിയുണ്ടാക്കും. മറു പക്ഷത്ത് തോക്ക് നിയന്ത്രണം എതിർക്കുന്നവർ പൊതുവെ തീവ്ര വലതു പക്ഷ ചിന്താഗതിയുള്ളവരാണ്. അവർ പറയുന്നത് രണ്ടാം ഭേദഗതി റിപ്പബ്ലിക്കിന്റെ നിലനില്പിനെ സംരക്ഷിക്കാൻ വേണ്ടിയാണെന്നാണ്. ഏകാധിപത്യ സ്വഭാവമോ, കമ്യൂണിസ്റ്റ് സ്വഭാവമോ ഉള്ള ഒരു സർക്കാർ അധികാരത്തിൽ വരുകയാണെങ്കിൽ അന്ന് ജനങ്ങൾക്ക് സർക്കാരിനെതിരെ ആയുധമെടുക്കേണ്ടി വരും. സർക്കാരിന്റെ കൈയിൽ പട്ടാളമുണ്ട്, പട്ടാളത്തെ നേരിടണമെങ്കിൽ ജനങ്ങളുടെ കൈയിൽ അതിനു തക്ക ആയുധങ്ങളുണ്ടാവണം. ഇതാണിവരുടെ വാദഗതി.
വംഗാല
പുറംകണ്ണികൾ
വർഗ്ഗം:നവംബർ മാസത്തെ വിശേഷദിനങ്ങൾ വർഗ്ഗം:കൊയ്ത്തു ഉത്സവങ്ങൾ വർഗ്ഗം:ഇന്ത്യയിലെ ഉത്സവങ്ങൾ വർഗ്ഗം:മേഘാലയയിലെ വിനോദസഞ്ചാരകേന്ദ്രങ്ങൾ
രണ്ടാം ഭേദഗതി (അമേരിക്കൻ ഭരണഘടന)
അവലംബം
വർഗ്ഗം:അമേരിക്കൻ ഭരണഘടന